Mondariz-Balneario - Howling Pixel\nMondariz-Balneario (euskaraz Mondariz-Bainuetxea) Galiziako Pontevedrako probintzian dagoen O Condado eskualdeko udalerria da.\nJosé Antonio Lorenzo Rodríguez (PP)\n42° 13′ 11″ N, 8° 28′ 17″ W / 42.2197049°N,8.47137618481°WKoordenatuak: 42° 13′ 11″ N, 8° 28′ 17″ W / 42.2197049°N,8.47137618481°W\n652 bizt. (2015) -30\n% 50,46 % 49,54\n42,6 km Pontevedrara\n1924an udalerri bihurtzen da\nGaliziar hiztunen kopurua: %91,33 (2001)\nMondariz-Balnearioko udal webgunea (Gaeleraz) (Gaztelaniaz) (Ingelesez) (Frantsesez)\nJosé Perula y de la Parra\nJosé Perula y de la Parra (Sesma, 1830 - Baños de Mondariz, Coruña, 1881) Nafar jeneral karlista izan zen. Karlos erregegaiaren zalditeriaren kapitaina zen 1855. urtean, baina atxilo hartu eta Kubara bidali zuten soldadu. 1858. urtean itzuli zen, amnistia baten ondorioz, eta Marokora jo zuen borrokatzera, urte berean. San Carlos de la Rápitako Matxinadan kapitain izendatu zuten, baina matxinada-ahaleginak huts egin zuenean, Corellara etorri zen notario.\n1868. urteko iraultzan Elisabet II.arekin erbesteratu zen, baina Karlos Borboikoaren agindupean jarri zen Parisen. Ez zuen Zornotzako Ituna onartu, eta, berriro ere, erbesteratu zen, baina Ollo brigadierrarekin itzuli zen 1872an. Allo, Lizarra, Somorrostro, Kalagorri eta Lakarreko Guduetan parte hartu zuen, eta guztietan garaile suertatu zen; ondorioz, jeneral izendatu zuten 1875ean. Urte horretan bertan, Trebiñu eta Ugaoko Guduak galdu zituen, eta dimisioa eman zuen. 1876. urtean, berriz, Mañerun gailendu zitzaien liberalei, baina Frantziara erbesteratu behar izan zuen, hirugarrenez.\nO Condado Galiziako hegoaldean eta barrualdean dagoen eskualdea da, Pontevedrako probintziaren hegoaldean kokaturik.\nPonteareas du hiriburu eta udalerri nagusia.\nPontevedrako probintziako udalerriak\nA Cañiza · A Estrada · A Guarda · A Illa de Arousa · A Lama · Agolada · Arbo · As Neves · Baiona · Barro · Bueu · Caldas de Reis · Cambados · Campo Lameiro · Cangas · Catoira · Cerdedo-Cotobade · Covelo · Crecente · Cuntis · Dozón · Forcarei · Fornelos de Montes · Gondomar · Lalín · Marín · Meaño · Meis · Moaña · Mondariz · Mondariz-Balneario · Moraña · Mos · Nigrán · O Grove · O Porriño · O Rosal · Oia · Pazos de Borbén · Poio · Ponte Caldelas · Ponteareas · Pontecesures · Pontevedra · Portas · Redondela · Ribadumia · Rodeiro · Salceda de Caselas · Salvaterra de Miño · Sanxenxo · Silleda · Soutomaior · Tomiño · Tui · Valga · Vigo · Vila de Cruces · Vilaboa · Vilagarcía de Arousa · Vilanova de Arousa


Koronabirusak beste hiru hildako utzi ditu Bizkaiko egoitzetan - Deia\nKoronabirusak beste hiru hildako utzi ditu Bizkaiko egoitzetan\ndeia.eus 28.08.2020 | 16:42\nAbuztuaren 27aren amaieran, Bizkaiko Lurralde Historikoan adinekoentzat baimenduta dauden 155 egoitzetan (guztira, 10.748 plaza), pertsona hauek zeuden covid-19ak jota, Gizarte Ekintza Saileko Ikuskapen eta Kontrol Zerbitzuak eskuragarri jarritako informazioaren arabera:\nPositiboa baieztatua duten egoitzako erabiltzaileak: 104\nPositiboa baieztatua duten egoitzako erabiltzaileak, ospitaleratuta daudenak: 16\nSendatu diren egoitzako erabiltzaileak (covid-19an negatibo, aurretik positibo emanda): 1.631\nPositiboa baieztatua duten egoitzako langileak: 89\nIsolatuta dauden langileak (covid-19a baieztatu gabe): 77\nGaur egun, sei egoitzatan daude gaixotutako egoiliarrak: Truiuondo-Zamudio (26), IMQ Igurco Zorrozgoiti-Bilbao (32), Elorduy-Barrika (27), Fundación Miranda-Barakaldo (1), Ballesol-Bilbao (5) eta IFAS Elorrio (13).\nHorrez gain, Birjinetxeko unitate soziosanitario espezializatuak, koronabirus bidezko infekzio-kasuak artatzeko, 91 adineko hartzen ditu. Pertsona horietatik, 63 egoitza-zentroen sareko erabiltzaileak dira, eta 28 zaurtasun-egoeran dauden pertsonak, zeinak koarentenan dauden ospitaleratuta egon ondoren.\nHalaber, azken orduetan hiru pertsona hil dira covid-19rekin.\nBizkaiko Foru Aldundiko erantzun azkarreko foru taldeek baheketak egiten jarraitzen dute balizko kasu positiboen bila. Batez ere, kasu positiboak dauden lurraldeko eremuetan jartzen dute arreta. Gaurtik aurrera eta asteburuan zehar, aurre-hartzeko baheketak Gernikan egiten ari dira. Bertan, 600 PCR proba baino gehiago egiten ari dira Busturialdeko egoitza-zentroetako profesional soziosanitarioen artean.\nKontxako bandera ikuslerik gabe jokatuko da.\nGizonezko bat bi aldiz atxilotu dute egun berean bi telebista lapurtzen saiatzeagatik.\nMusukoa derrigorrezkoa izango da ikasturte hasieran.


Europako Eskualdeetako Gobernu Solidarioen Foroa egiten ari da Getxon - - Hiruka.eus\nUkberri 2003-11-28 01:00\n2003ko urtarrilean egin zen Porto Alegreko Munduko III. Gizarte Foroaren itzalean jaiotako Europako Eskualdeetako Gobernu Solidarioen Foroak, lehenengo topagunea egiten ari da gaur eta bihar Algortako Villamonte kaleko Kultur Etxean.\nDemokrazia parte hartzaileari buruzko hausnarketa egitea eta Europan gertatzen ari diren emigrazio prozesuak aztertzea da foro honen helburua, ideia berriak garatzeko eta kontinentearen eskualde ezberdinetan gertatzen ari diren prozesu anitzak ezagutzeko.\nTopagunean, Italia, Frantzia, Alemania, Belgika eta Espainako hainbat eskualdeko 60 bat ordezkariek hartuko dute parte, Eusko Jaurlaritzako kideekin batera. Besteak beste, euren esperientziak eta aipatutako gaiei buruzko ikuspegiak azalduko dituzte unibertsitateko, erakundeetako eta globalizazio alternatiboaren gaineko adituek.


70-80. hamarkadan Ipar Euskal Herrian ere pizkundea ezagutu zuen euskal literaturak. Antoine D’Abbadiek diruz lagundutako poesia topaketak egiten ziren eta L.L.Bonapartek euskal hizkuntzaren azterketa eta lanketa bultzatu zituen.\nGarai honetakoak dira Hiribarrenen Eskualdunak olerki liburua eta Daskonaguerreren Atehka gaitzeko oihartzunak nobela. Arbelbide, Lapeyre, Lapitz eta Joannategi bezalako prosa idazleak eta Elizanburu eta Adema olerkigileak. Euskarazko lehen astekaria Eskualduna ere garai honetakoa da.\nVillasanteren hitzetan, iparraldeko literaturaren “urrezko aroa” hauxe izan zen.


Dukan dieta - Heziketa fisikoa gurekin\n4 fasetan banatzen da, eta horien iraupena galdu beharreko pisuaren araberakoa da:\nDukan dietaren 1. fasea: eraso-fasea\nElikagai proteikoak bakarrik jaten dira (haragia, arraina, itsaskia, arrautza, tofua eta seitana) nahierara. Proteinak animalia-jatorrikoak dira, tofua eta seitana izan ezik. Gainera, Dukanek dio 1,5 koilarakada olo-salbatzaile hartu behar direla egunean, adibidez, opil bat eginez.\nEgin nahi baduzu – Gure ustez beharrezkoa ez den zerbait –, kontuan izan honako hau:\nEz bota haragi gorririk eta/edo prozesaturik.\nArraina eta arrautzak kontsumitzea lehenesten du.\nSartu tofua eta seitana zure menuetan.\nZenbat irauten du fase honek?\nGaldu behar duzun pisuaren araberakoa da, baina 5 kilo baino gutxiago badira, egun bakarrekoa da. Eta 5 kilo baino gehiago badira, gure gomendioa mediku edo nutrizionista batek gainbegiratuta egitea da.\nProteina puruen faseko menuaren adibidea:\nGosaria: Dukan olo-tortatxoa + arrautza-iraulkia + jogurta + tea, kafea edo infusioa\nJanaria: lurrunezko muskuiluak + legatza labean edo rosbif + gazta freskoa\nAfaria: izokin ketua + tofu ketua + jogurt gaingabetua\nDukan dietaren 2. fasea: gurutzaldi-fasea\nProteina puruen egunak beste proteina + barazki batzuekin txandakatzen dira. Nahi den pisura iritsi arte irauten du.\nZein barazki baimentzen diren?\nDenak, aguakatea, ilarrak, babak, patatak edo artoa izan ezik. Azenarioa edo erremolatxa baimenduta daude, baina gehiegi erabili gabe eta egunean otordu bakar batean.Ez du frijitzea gomendatzen.\nOlioak debekatuta jarraitzen du. Dukanek parafina-olioa baino ez du gomendatzen, baina ez litzateke gure aukera izango. Barazkiak ontzeko, ozpina, limoia edo jogurt saltsa besterik ez.\nNahi duzun pisura iritsi arte.\nGurutzaldi-faseko menuaren adibidea:\nGosaria: olo-opila + York edo indioilar urdaiazpikoa + gazta freskoko tarrina bat % 0 + tea, kafea edo infusioa\nJanaria: barazki erreak + txahal-hanburgesa + jogurt gaingabetua\nAfaria: barazki zopa + lupia labean + jogurt gaingabetua\nDukan dietaren 3. fasea: finkatze-fasea\nFase honetan, orain arte debekatuta zeuden baina mugak dituzten elikagaiak jan daitezke.\nFruta jan daiteke, baina pieza bakarra (mahats eta fruitu lehor gutxiago)\nBi ogi xerra integral jan daitezke.\n40 g gazta gogor egunean.\nAstean behin pasta, arroz edo dilista anoa har daiteke.\nAstean bazkari libre bat dago. Bazkari honetan nahi den lehena, bigarrena eta postrea jan daitezke, baina errepikatu gabe. Ardo kopa batekin lagundu diezaiokezu.\nFase honek, aldi berean, bigarren zati bat du, non bi fruta-pieza jan daitezkeen baten ordez; 2 pasta, arroz edo dilista anoa astean; eta 2 gala-otordu.\nAurreko bi faseetan galdutako kilo bakoitzeko 10 kontsolidazio-egun dira. Beraz, 4 kilo galdu badituzu, 40 egun dira hirugarren fasea jarraitzen. Esan dizugun bezala, ez dakigu oso ondo 20 fasekoak diren 3. faseko lehen zatian eta 20 faseko bigarren zatian, edo azpibanaketa beste faktore batzuen araberakoa den.\nFinkapen-faseko menuaren adibidea:\nGosaria: ogi-xerra integral 1 + gazta fresko tarrina 1 % 0 + tea, kafea edo infusioa\nJanaria: zainzuri erreak + oilasko errea + ogi xerra integral 1 + fruta 1\nAfaria: kalabaza krema (esnegainik gabe) + izokin ketua + oloa salbatzeko opiltxoa + jogurta gaingabetua\nDukan dietaren 4. fasea: egonkortze-fasea\nDukanen ustez, elikadura-” askatasunera “itzultzea da, inolako debekurik gabe, eta berriro pisurik ez hartzea lortuko da, soilik 3 arau hauek kontuan hartuta:\n1. araua. Astean proteina garbien (PP) egun bat egitea\n2. araua. Egunero 3 koilarakada olo-salbatzaile jan\n3. araua. Oinez 30 minutu\nHau izango da zure jateko modua betiko.\nDieta egin behar baduzu, kontuan izan:\nZenbat otordu egin: dukanek hiru otordu egitea\nOloa egunero hartzea: dukanek egunean 1-2 koilarakada hartzea\nZer edan dezakezu? Dukanek egunean 1,5 litro likido edatera “behartzen” du eta ura, infusioak, teak, kafeak eta burbuiladun edo burbuilarik gabeko edari edulkoratuak hartzeko baimena ematen du.\nGazia, marraduna: Dukanek ez du gomendatzen elikagaiak gehiegi ateratzea.\nEgunero egin behar duzu ariketa fisikoa.


Bi ahoko ezpatak dauzka - Kirola - Berria\nBi ahoko ezpatak dauzka\nAlavesek geldikako jokoari eta azken uneko golei zor die, hein handi batean, sasoi hasierako goraldia. Ordea, azken lehietan odolkiak ordainetan eman dizkiote.\nGabriel Maripan eta Fernando Pacheco, lur jota, Eibarrek berdinketa lortu ondoren. JUAN HERRERO / EFE\nSailkapenak erakusten duenez, puntuak erruz zakuratzeko formularen jabe egin da Alaves. Entrenatzaile bakoitzak bide orri bat darabil arrakasta lortzen saiatzeko, baina denak ez dira emankor suertatzen. Abelardo Fernandezek, ostera, baleko tekla sakatu du Alavesen, Arabako taldearen neurrira egindako planarekin. Gasteiztarrek defentsako jardun sendoan oinarritzen dute beren jokoa, baina, era berean, oso garbi dute aurkariak nola kolpatu. Sasoi honetan, geldikako jokaldiak eta azken uneko oldarraldiak ari dira izaten Abelardok entrenatutako taldearen armarik eraginkorrenak. Ez dira gutxi haiei heldurik sartu dituen golak eta lortu dituen puntuak. Haatik, bi ahoko ezpata bihurtu zaizkio azken bi partidetan: sartu dizkioten azken lau goletatik hiru geldikako jokoan jaso ditu, eta bi hondarreko minutuetan izan dira.\nHasteko, estrategiako jokaldiak buruhauste izan ziren Alavesentzat Espainiako Kopako final-hamaseirenetako joaneko partidan, Gironaren aurka. Lehen minutuetatik bertatik sufritu zuen jokaldi horiek defendatzean, eta okerrak garesti ordaindu zituen azkenean. Izan ere, Kataluniako taldearen bi golak geldikako jokoaren bidez iritsi ziren. Bigarrena biziki mingarria izan zen arabarrentzat, partidako azkeneko jokaldian iritsi baitzen, 88. minutuan Martin Agirregabiriak erabakigarria izango zela zirudien 2-1ekoa sartu ondotik. Harrobiko jokalariak berak zaintzan huts egin zuen Gironak 95. minutuan ateratako falta batean, eta, ondorioz, binakoa jaso Alavesek.\nGauzak bere onera itzularazten saiatu zen ligako azken lehian, Eibarren kontra. Baita, hasiera batean, lortu ere, Jonyk maisuki ateratako falta batean 0-1ekoa egin baitzuen Manu Garciak. Haatik, gauzak okertuz joan zitzaizkien gasteiztarrei: lehenik, 25. minutuan txartel gorria atera zioten Ruben Duarteri; hurrena, hogei minutu falta zirela banakoa sartu zuen Joan Jordanek; eta, bukatzeko, lehiaren azken hatsean Abelardorenak esku hutsik utzi zituen Pape Diopek, korner batean, berriz ere Martinen arreta falta tarteko. Hortaz, bigarrenez jarraian, txanponaren alde makurra bizi izan zuen Alavesek.\nZernahi ere, orain arte kalte baino askoz onura gehiago ekarri diote amaierako erasoaldiek eta geldikako jokaldiek Alavesi. Azken horien bidez sei gol sartu ditu orain arte: lau faltaz, bat kornerrez, eta beste bat alboko sake baten ostean. Eta gol horiek ez dute edonolako garrantzia izan, besteak beste, Mendizorrotzan Real Madrilen aurka garaipen historikoa lortzeko eta Celta Balaidosen azpiratzeko balio izan baitiote Gasteizko taldeari. Merituaren zati handi bat Javier Cabello bigarren entrenatzailearena da. Hark prestatzen ditu estrategiako jokaldiak, baita ondo prestatu ere, orain arte ikusitakoak ikusirik.\nHamar puntu luzapenean\nHori bai, arbelean marraztutakoa zelaian gorpuzteko, nahitaezkoa da jokalarien abilezia. Bada, arabarrek bertute ezin aproposagoak dituzte geldikako erasorako. Alde batetik, Jony eta Ibai Gomez oso jaurtitzaile iaioak dira. Batak ezkerrez ematen dio baloiari, eta besteak, eskuinez, eta biek dute sekulako zehaztasuna. Hegaleko espainiarrak oraindik ez du golik sartu, baina Espainiako Ligan azken pase gehien eman duen jokalaria da, seirekin. Horietatik lau, falta eta kornerretan eman ditu. Haren eta Ibairen erdiraketez profitatzeko jokalaririk ez zaio falta Alavesi. Aireko jokoan mehatxua dira, besteak beste, Baston, Victor Laguardia, Gabriel Maripan eta Jonathan Calleri. Hain justu, aurrelari argentinarrak hiru gol sartu ditu buruz orain arte, Lehen Mailan beste inork baino gehiago.\nLuzapeneko bultzaldiei ere zuku handia ari zaio ateratzen Alaves. Izan ere, hiru garaipen eta bi berdinketa lortu ditu azken unean sartutako golei esker; hots, orain arte batu dituen hogei puntuetatik hamar. Abelardok nortasun lehiakor eta nekaezin batez kutsatu ditu jokalariak, eta Arabako taldeak azken momenturaino estutu ohi ditu aurkariak. Zaleei amaiera zirraragarri ugari ari zaizkio eskaintzen sasoi honetan; esaterako, Manu Garciak 95. minutuan sartu zuen Real Madril menperatzeko balio izan zuen gol gogoangarria. Orain, azkeneko bi partidetako bukaera eskasak ahantzarazten saiatuko dira arabarrak.


Luberri_20.04.2 bertsio berria prest dago\nLuberrik bertsio berria du gaurtik, luberri_20.04.2 hain zuzen.\nHona hemen bere berritasunak:\nInstalazio berriak: Scratch (aplikazioa instalatu dut, lehen online lotura zegoen), GoldenDic hiztegia euskara, ingelesa eta frantsesa (Wictionary eta Wikipedian oinarritua).\nEuskaraketak: Bersio honetan Sweet Home 3D eta Draw.io(1) euskaraz daude.\nAldaketak mahaigainean: panela orain gardena da aplikazio guztiak itxita daudenean, paneletik software eguneratzailea kendu dut, Lekuak jarri dut, Mapak eta Foliate aplikazioak Hezkuntza atalera bidali ditut, beheko izkina beroa kendu dut.\nEguneraketak: sistema eta aplikazioak 2021/2/16\nInstalatu nahi baduzu blogaren eskuineko panelean egin klik Luberri instalazioa botoian, deskargatu eta jarraibideak bete. USB live prestatu eta probatzen ahal duzu inolako arriskurik gabe.\nOrain arte Luberrik onlineko Scratch-ekin egiten zuen lotura eta bertsio berriak offline bertsioa darabil, pixka bat zaharragoa baina hobeto eta arinago dabilena.\nGoldenDic hiztegiak kudeatzeko aplikazio bat da eta Luberrin konfiguratuta dago euskarazko Wikipedia eta Wiktionary kontsultatzeko, ingelesekoak ere bai eta frantseseko Wiktionary. Kontsultatu nahi duzun hizkuntza horietako terminoa idatzi eta berak bost toki horietan kontsultatzen du.\nDraw.io-ren azken bertsioak (14.1.8) euskaraz dago. Kontuan izan behar da abiatzen den lehenengo aldian irekitzen den leihotxo urdin batean agertzen dela hizkuntza aldatzeko aukera: Language. Hor klikatu eta Euskara hautatu. Aplikazioa berrabiarazi eta euskaraz funtzionatuko du.\nSweet Home 3D etxeak diseinatzeko aplikazioa euskaraz funtzionatzen du Luberri honetan. Beste bertsio batean edo beste Linux batean instalatuta baduzu eta euskaraz jarri nahi baduzu mezu honetan azaltzen da nola egin.


ikasbil.eus: Dokuteka: Marco Polo\nMarco Poloren izena abenturari lotuta izango da beti. Besteak beste, inoiz izan diren bidaiarik luze eta ikusgarrienak egin zituelako; berak ekarri zituen Europara Txinako inperioa eta Asiako herrialde askoren lehen berriak, garai hartan europarrak baino aurreratuagoak zeuden gizarteen albisteak.\nAsiako herrialdeetako leku-izen asko aipatzen dira entzungaian. Ikus Euskaltzaindiaren araua Asiako toponimiaren gainean.\nHala ere, gure efemeridea gaurkoa beste bat da. Gaurko egunez 1324an hil zen Marco Polo bidaiari eta komertziante veneziarra. Marco Poloren izena abenturari lotuta izango da beti. Besteak beste, inoiz izan diren bidaiarik luze eta ikusgarrienak egin zituelako; berak ekarri zituen Europara Txinako inperioa eta Asiako herrialde askoren lehen berriak, garai hartan europarrak baino aurreratuagoak zeuden gizarteen albisteak.\nJuanjo San Miguel.- Gaur seiehun eta laurogeita bi urte hil zen Marco Polo. Bere izena entzunda, guztioi datorkigu burura bidaia eta abenturen irudia, pertsonaia berezi batena.\nJaiotzetik da bitxia Marco Poloren bizitza. Korculan jaio zen, gaur egun Ukrainaren zati den uhartean, baina garai hartan Veneziako errepublikarena zena.\nPolotarrak komertziante familia ezagun eta aberatsa zen. Aita eta osaba abiatu ziren lehendabizi ekialderantz, Kublai Khan enperadore handiaren lurretara.\nMarco Poloren lehen bidaia 1271n hasi zen, hamazazpi urte besterik ez zituela. Txina aberatsaren bila abiatu zenetik Veneziara itzuli zen arte hogeita lau urte pasa ziren.\nJoaterakoan, Armenia, Georgia, Mosul eta Bagdad, Pertsia, Golko pertsiarra, Ormuz, Altai eta Himalaya, Gobiko desertua, Karakorum, garaiko hiri ospetsua eta abar pasa zituen, Pekin, inperioko hiriburura iristeko.\nMarco Polo harreman oso ona izan zuen Kublai Khan enperadorearekin, honen aholkulari, enbaxadore, gobernadore, itzultzaile eta beste hainbat arlotan laguntzaile izan zen.\nKublai Kan kultura handiko enperadore izan zen, azkarra, jakintsua eta ikusmin berezia erakutsi zuen gainera hain urrutitik etorritako gizon hauen aurrean.\nMarco Polo Europara itzuli zenean eta ikusitakoa kontatzen eta saltzen hasi zenean askok eta askok ez zioten sinetsi. Prest zeuden Ziklope, gizaki iletsu edo kanibal istorioak entzuteko, baina ez europarra baino aurreratuagoa eta hobeto antolatutako gizarterik izan zitekeenik.\nEta, egia esanda, Europa hartan ez zen erraza ulertu eta sinestea Marco Polok Txinan aurkitu zuena. Bera hara iritsi zenean Kublai kan mongolen buruak bota berri zuen Song Dinastia. Song dinastiaren garaia benetan distiratsuan izan zen. Orduan asmatu zituzten papera, inprenta, erlojua, iparrorratza, altzairua, lema fijoa eta polbora, besteak beste.\nAurrerapen hauek eragin zuzena izan zuten untzigintzan, nabigazioan, garraio-sarean, komertzioan, nekazaritzan, hidraulika zientzian edo astronomian. Horren ondorioz, herriak eta gizartea, oro har, hazi egin ziren.\nSong-en garai horretan Txinan ehun milioi pertsona bizi ziren.\nAdministrazioaren antolaketa ere bikaina zen: korreo-sistema aparta zuten, paperezko moneta erabiltzen zuten eta obra publikoetan eta esku-langintzan benetan trebeak ziren.\nGuzti hori kontatu zien Marco Polok orduko europarrei, baina abentura-bizitza ez zen hor amaitu. Venezia eta Genevaren arteko gerran Veneziako galera bateko kapitaina zen., Preso hartu zuten eta kartzelan sartu. Barruan egin zituen hiru urtetan preso zegoen idazle bati kontatu zizkion bere bidaia abenturak.\nMunduaren aurkikuntza izenburua duen lehen liburu honetan kontatu zituen bere gorabeherak. Liburu horretan kontatu zitzaien lehen aldiz europarrei nolakoa zen Txina, bere bizimodu eta ohiturak, bere mito eta aberastasunak eta ekialdean zeuden beste herri askori buruzko berri ere bertan ematen da: Sian, Japonia, Java, Kotxintxina, Zeilan, Tibet, India edo Birmania, besteak beste.


ToxicoWatch fundazioko kideak hasi dira laginak hartzen, eta erraustegia martxan jarri ondoren jasotakoekin alderatuko dituzte. Emaitzak publiko egingo ditu Zubieta Lantzen elkarteak\nBesteak beste, oilategietan ari dira laginak hartzen./ Zubieta Lantzen\nJoan den astean iragarri zuten eran, Zubietan (Gipuzkoa) lagin batzuk hartzen hasi dira adituak, erraustegiaren eragina aztertzeko. Zubieta Lantzen elkartearen enkarguz, ToxicoWatch fundazioko kideak lanean hasi dira; besteak beste, oiloen arrautzak aztertuko dituzte, belarra eta lurra. Beste enpresa batek ere hartuko ditu laginak —ez dute izenik eman, baina adierazi dute Eusko Jaurlaritzak homologatutako enpresa bat dela—.\nOrain jasotako laginak alderatu egingo dituzte erraustegia martxan jarri ondoren bildutakoekin, eta jendaurrera aterako dituzte emaitzak. Aldundiak ere esana du Biodonostiak jarraipena egingo duela. Zubieta Lantzen-ek bateragarritzat jotzen ditu denak. "Gure ikerketa independenteak haien emaitzekiko konparagarriak edo osagarriak izango dira".\nErraustegiaren eragina aztertzeko ikerketa martxan jarri arren, pauso hori baino lehen proiektua gelditzeko eskatu du Zubieta Lantzen-ek: ez dezatela erraustegia piztu. "Proiektu inposatua" dela salatu du.


Jesus Eguzkitza «Eguzki» ohorezko euskaltzain izendatu dute | BINKE\nIruñean egindako Osoko Bilkuran 19 euskaltzain urgazle eta 26 ohorezko izendatu zituen Euskaltzaindiak. Ohorezkoen artean, Galdakaon 46 urte daramatzan Jesus Eguzkitza «Eguzki».\nEuskaltzaindiak 19 euskaltzain urgazle eta 26 ohorezko izendatu zituen, azaroaren 26an Iruñean egindako Osoko Bilkuran, tartean Galdakaon bizitzen 46 urte daramatzan Jesus Eguzkitza (Atxondo, 1946) bikoizle eta aurkezle oiha.\n«Eguzki» laburduraz ezaguna den herrikideak ohorezko euskaltzainaren izendapena jaso du euskara arautzeaz arduratzen den Akademiaren bitartez. Ezusteko atseginez hartu du berria, Binkeri kontatu dionez. Dena dela, euskaltzain urgazleek Euskaltzaindiaren egituran parte hartzeko beharra badute ere, ohorezkoek ez dute behar berezirik izaten, «gure aitzatespena jasotzeko izendapen bat baino ez da», azaldu dio Euskaltzaindiak hedabide honi.\nAurretik euskaltzain urgazle dira Manu Etxebarria (Zeberio, 1948) eta Asier Bidart (Galdakao, 1973) herrikideak.\nEta Eguzkirekin batera ohorezko 26 euskaltzain eta 19 urgazle hauek izendatu berri ditu:\nEuskaltzain urgazle berriak\nMihi bako arrana, ugerrak jan


Hemofilia Terapia Genikoa-Arreta Klinikoaren Osagai Gakoak\nMartxoaren 14, 2021\nHEZKUNTZA JARDUERA IKASKUNTZAREN HELBURUAK\nHemofilia tratatzeko egungo eta sortzen ari den terapia genetikoko ikuspegia azaldu, terapia genetikoko hainbat ikuspegi barne\nA hemofilia eta B hemofiliaren terapia genetikoan gaur egungo saiakuntza klinikoen funtsezko ezaugarriak identifikatzea\nSheffield Hemofilia eta Tronbosi Zentroa\nSheffield, Erresuma Batua\nWolfgang Miesbach, MD, doktorea\nKoagulazio Nahasteen Saila eta Arreta Integraleko Hemofilia Zentroa\nGoethe Unibertsitate Ospitalea\nMilango Unibertsitateko Barne Medikuntzako irakaslea\nAngelo Bianchi Bonomi Hemofilia eta Tronbosi Zentroko zuzendaria\nCME / CE jardueran parte hartu.\nOsatu CME / CE ebaluazio inprimakia, parte-hartzaile bakoitzari jardueran parte hartzeak bere jardun profesionalean nola eragingo duen iruzkin egiteko aukera eskaintzen baitu; instrukzio prozesuaren kalitatea; eraginkortasun profesional hobearen pertzepzioa; alborapen komertzialaren pertzepzioa; eta etorkizuneko hezkuntza beharrei buruz dituen iritziak.\nEskatzen ari bazara AMA PRA 1. kategoriako kredituak™ edo parte-hartze ziurtagiria: zure CME / CE ziurtagiria deskargatzeko moduan egongo da.\nMOC kreditua eskatzen baduzu, zure MOC puntuak elektronikoki bidaliko zaizkio ACCMEri, honek datuak erregistratuko ditu eta ziurtagiri batzordeak jakinaraziko ditu.\nJarduera hau The France Fundazioak, Tronbosi eta Hemostasiaren Nazioarteko Elkarteak eta Hemofiliaren eta Nahaste Aliatuen Europako Elkarteak batera ematen dute.\nHemofiliarako terapia genetikoaren garapena 3. faseko saiakuntza klinikoetan jarraitzen denez eta ikuspegi terapeutiko hori onartzea aurreikusten denez, ezinbestekoa da hemofilia zaintzeko taldeko kide guztiek ezagutza eta jarrera ona izatea ikuspegi terapeutiko berri hau praktika klinikoan integratzeko. .\nJarduera hau Etengabeko Medikuntzako Etengabeko Akreditazio Kontseiluaren (ACCME) akreditazio baldintzak eta politiken arabera gauzatu da, France Fundazioaren, Tronbosi eta Hemostasia Nazioarteko Elkartearen (ISTH) eta Europako Elkartearen hornitzaile bateratuaren bidez. Hemofilia eta Aliatutako Nahasteak (EAHAD). Frantzia Fundazioa ACCMEk akreditatuta dauka medikuei etengabeko mediku hezkuntza eskaintzeko.\nMedikuen: France Fundazioak jarduera iraunkor hau gehienez 1.0 izendatu du AMA PRA 1. kategoriako kredituak™. Medikuek jardueran parte hartu duten neurriaren proportzioa baino ez dute eskatu behar.\nMerkataritza Laguntzarako ACCME Arauekin bat etorriz, France Fundazioak, ISTHk eta EAHADek hezkuntza jarduera baten edukia kontrolatzeko moduan dauden pertsonei edozein interes komertzial dituzten finantza harreman garrantzitsuak ezagutzera ematea eskatzen dute. TFF, ISTH eta EAHADek interes gatazka guztiak konpontzen dituzte hezkuntza programa guztietan independentzia, objektibotasuna, oreka eta zorroztasun zientifikoa bermatzeko. Gainera, TFF, ISTH eta EAHADek egiaztatu nahi dute CME / CE jarduera batean aipatutako, jakinarazi edo erabiltzen diren ikerketa zientifiko guztiak diseinu esperimentalaren, datuen bilketaren eta analisiaren estandar orokorrekin onartzen direla. TFF, ISTH eta EAHADek konpromisoa hartu dute ikasleei kalitate handiko CME / CE jarduerak eskaintzeko, osasun arretan hobekuntzak sustatzen dituztenak eta ez merkataritza interesekoak.\nEdukia kontrolatzen duten antolatzaileek, ebaluatzaileek, editoreek, langileek, CME batzordeak edo EAHADeko beste kideek ez dute agerian uzteko finantza harreman garrantzitsurik.\nMichael Makris, MA, MB BS, MD, FRCP, FRCPath, Grifols, Freeline Therapeutics, NovoNordisk, Spark eta Takedako aholkulari gisa lan egiten du.\nWolfgang Miesbach, MD, doktoreak, Bayer, Biotest, CSL Behring, LFB, Novo Nordisk, Octapharma, Pfizer eta Takeda / Shire-ren laguntza jaso du. Bayer, Biomarin, Biotest, CSL Behring, Chugai, LFB, Novo Nordisk, Octapharma, Pfizer, Roche eta Takeda / Shire taldeetako hizlarien bulegoan dihardu. Miesbach doktoreak Bayer, BioMarin, Biotest, CSL Behring, Chugai, Freeline, LFB, Novo Nordisk, Octapharma, Pfizer, Roche, Sanofi, Takeda / Shire eta uniQure-ren aholkularitza batzordeetan lan egiten du.\nFlora Peyvandi, MD, doktorea, Sanofi eta Sobi enpresetan aholkulari gisa lan egiten du. Roche, Sanofi, Sobi eta Takedako hizlarien bulegoan dihardu.\nTFF-k, ISTH-k eta EAHAD-k CMEko irakasleek (hizlariek) agerian uzteko eztabaidatzen ari diren produktuak edo prozedurak etiketarik gabe, etiketarik gabekoak, esperimentalak eta / edo ikerketakoak direnean eman behar dute ezagutzera. Honek aurkezten den informazioaren mugak barne hartzen ditu, hala nola aurretiazko datuak edo etengabeko ikerketak, behin-behineko analisiak eta / edo onartzen ez diren iritziak adierazten dituztenak. Jarduera honetako irakasleek AEBetako Elikagaien eta Droga Administrazioek onartutako etiketatzetik kanpo dauden farmazia-agenteei buruzko informazioa eztabaida dezakete. Informazio hau etengabeko medikuntzako hezkuntzarako soilik da eta ez dago botika horien etiketarik gabeko erabilera sustatzeko. TFF, ISTH eta EAHADek ez dute gomendatzen etiketatutako adierazpenetatik kanpo inolako agenterik erabiltzea. Zalantzarik izanez gero, jarri harremanetan fabrikatzailearen Mediku Gaietarako Sailarekin, azken agindua emateko.\nBilera honetan izena emateak, bertaratzeak eta / edo parte hartzeak baimena ematen du bileran argazkiak, bideoak grabatu edo grabatzeko, France Fundazioak, bere hezkuntza laguntzaileek edo erakunde horien izenean baimendutako edozeinek bileran zehar. Baimena ere ematen duzu, inolako kalte-ordainik eman gabe, zure antzekotasuna, irudia edo ahotsa duten argazkiak, bideoak edo grabazioak erabiltzea The France Fundazioak ekoitzi eta / edo banatu dituen edozein hezkuntza, informazio, merkataritza edo promozio materialetan. , bere hezkuntza kolaboratzaileek, edo erakunde horiek baimendutako edonork, bai eta horietako edozein erakundek mantentzen duten Interneteko guneetan ere. Helburu horrekin erabilitako irudiak / grabazioak ez dira salduko, eta ez da zure edo gaiaren inguruko informazio pertsonala (gertaeraren kokapena eta data izan ezik) sartuko materialaren ekoizpenean.\nJarduera hau BioMarin, Spark Therapeutics eta uniQure, Inc.-en hezkuntza-bekek laguntzen dute.\nTFF, ISTH eta EAHADek informazio hau hezkuntza helburuetarako soilik aurkezten dute. Edukia beren arloan ezagutza ezagunagatik hautatutako irakasleek soilik eskaintzen dute. Parte-hartzaileek erantzukizun profesionala dute produktuak errezetatu eta modu egokian erabiltzen direla ziurtatzeko beren iritzi klinikoa eta onartutako zainketa-arauak kontuan hartuta. France Fundazioak, ISTHk, EAHADk eta laguntzaile komertzialek ez dute hemengo informazioaren erantzukizunik hartzen.\nCopyright © 2021 Frantzia Fundazioa. Gunean inolako materialik baimenik gabe erabiltzeak copyright, marka komertzial eta bestelako legeak urratu ditzake. Gunean aurkitutako informazioa edo softwarea ("materialak") ikusi, kopiatu eta deskargatu ahal izango dituzu ondorengo termino, baldintza eta salbuespenen arabera:\nAsistentzia klinikoaren funtsezko osagaiak\nGene-terapiak hemofilia tratamenduaren dosi erregular baten beharra murrizteko edo agian ezabatzeko asmoa du. Hala ere, gene terapiaren atzean dagoen metodologia konplexua da.\nBideoa Hemofilia terapia genetikoa - Asistentzia klinikoaren funtsezko osagaiak terapia genetikoko ikertzaileak eta hemofiliaren alorreko hezkuntzako espezialistak biltzen dituen mintegia da. Eskaintzen duen hezkuntza ekimenarekin lan eginez Tronbosi eta Hemostasia Nazioarteko Elkartea (ISTH), espezialista hauek A eta B hemofiliarako gene-terapiarekin lotutako arreta klinikoaren funtsezko osagaiak eta hemofiliaren tratamendu kritikoko beste gai batzuk eztabaidatzen dituzte.\nBideoak 50 minutu pasatxo irauten du eta diapositibak eta iruzkinak erabiltzen ditu terapia genikoaren oinarriak eztabaidatzeko eta azaltzeko, besteak beste:\nBektore biralak erabiltzea\nDosi bakarreko tratamenduaren onura potentzialak terapia tradizionalen aurrean\nEntsegu klinikoen segurtasuna eta garrantzia terapia genikoan\nHemofilia terapia genetikoa - Asistentzia klinikoaren funtsezko osagaiak neurrira egindako hezkuntza-ikasketa bat da. Flora Peyvandi katedraduna, Michael Makris katedraduna eta Wolfgang Miesbach EAHADeko hematologo ezagunek hemofiliarako entsegu klinikoen prozesuan eta terapia genetiko ereduetan izandako azken eguneraketak eztabaidatzen dituzte.\nBideo hau prestatzeko tresna erabilgarria da CME kredituak irabazteko interesa duten osasun-profesionalentzat, terapia genetikoak hemofiliarako tratamendu gisa duen potentzialaz gehiago ikasiz.\nBideoaren hitzaldiaren atalaren ostean, taldeak hasierako saioan emandako galderei erantzuten die. ISTHk, mundu mailako hemofiliako adituekin lanean, hezkuntza-baliabideak garatzen jarraitzen du, terapia genikoaren onurei eta hemofiliaren tratamenduan aplikazio klinikoari buruzko kontzientzia hobetzeko. Baliabide hauek oinarrizko informazioa ematen dute terapia genikoaren etorkizuna eta hemofiliaren tratamenduan azken aurrerapen klinikoak.


Gueñesko Udala - Prentsa oharra: Güeñesko mediku-kontsultategi berria maiatzaren erdialdera jarriko da martxan\nPrentsa oharra: Güeñesko mediku-kontsultategi berria maiatzaren erdialdera jarriko da martxan\nGüeñes, 2019ko maiatzaren 7a. Arrieta Maskarua kalean jarritako mediku-kontsultategi berriak datorren astetik aurrera emango die zerbitzu\nGüeñesko herriguneko biztanleei.\nMartxoaren amaieran bukatu ziren kontsultategi berria egiteko obrak. Ondoren, Udalak Osakidetzaren esku utzi zituen instalazioak, lekualdaketa egiteko eta osasun-zentro horretan mediku-zerbitzua eman ahal izateko.\nOsakidetzak Güeñesko Udalari jakinarazi dionez, hilabete honen erdialdera jarriko dira martxan osasun-instalazioak. Guztira 260 metro koadroko azalera erabilgarriko lokal bat da; bertan, Güeñesko egungo eta etorkizuneko biztanleek behar izango dituzten zerbitzu guztiak emango dira eta erabat irisgarria izango da mugikortasun urria duten pertsonentzat.\nKontsultategiak harrera-eremuan atondo bat, jendearentzako arreta-gela bat eta artxibo eta biltegi funtzioak ere beteko dituen bulego bat ditu. Arreta klinikoaren eremuan hauek jarri dira: medikuntza orokorrerako gela bat, erizaintzarako beste bat, larrialdietarako eta sendaketak egiteko edo odola ateratzeko gela bat, pediatriako gela bat eta itxarongela bat. Langileek bi gela dituzte bilerak egiteko, eta aldagelak komunarekin. Azkenik, eremu\norokor bat ere badago; bertan daude komunak, garbiketa-gela, biltegia,\ninstalazio-gela eta komunikazio-gela.


Azukre gehiago | Iritzia | Berria\nEspainiako gaurkotasunak glukosa kopuru handia eskatzen du, burmuinak eutsiko badio. Tira, nik behintzat ezti dosi bikoitza behar dut kafean paratu, burua lehertuko ez bazait eguneko notiziei, zentzugabekerien goraldi gainantzeztuari, begira. Alderdien arteko bitartekari edo kontari edo dena delakoa egoteko aukerak bazterrak ezin sinetsi ahalako punturaino nahasi ditu, Sanchez presidentea nazioari goi traizioa egiten ari zaiola salatzeraino oposizioko liderrak. Iganderako manifestazioa deitu dute; Vox edo UPN gehitu dira akelarrera. Espainia saltzen ari direla salatuz nazioarteko komunitatearen arreta piztuko dute, horretarako propio bideratutako beste edozein ekimenek baino eraginkortasun handiagoaz, bitartekaritza baino gehiago behar duela pentsarazita kanpoan. Horra paradoxa ederra.\nLogikak eskatuko luke (txantxetan inork esan duenez, txantxatik gutxi duen arren) hor bildutako alderdien buruetako batek (edo hirurek batera, halako triunbiratu batean) bere burua Espainiako «presidente enkargatua» izendatzea manifestazioaren erdian. Sanchezek agian zortzi eguneko epea emanen lioke bere buruari presidente berria onartzeko. Ez dut etxean azukre nahikoa hurrengo egunetan datorrenari aurre egiteko.


Nekazalturismoa Pagoetako Parke Naturalean\nOstatua eremu banandu batean dago; eta, beraz, baserriko jarduerek ez diete trabarik egiten gure apopiloei\nNekane eta Familia\nBaserriaren inguruko lanetan jarduten gara. Ibarrolabekoan egonaldi atsegina izan dezazun egiten dugu lan; eta beti izango duzu tratu maitekorra eta gertukoa gure familian. Zatoz eta ongietorri beroa egingo dizugu\nikusi argazkiak +\nNekazalturismoaren eremuan, familia-giro erosoan, independentzia bila bazabiltza, apartamentua da soluzioa. Bainugela konpletoa du, primeran hornitutako sukaldea, egongela eta jangela.\nLogelak oso erosoak dira. Landa-nortasuna galdu gabe, bertan ederki uztartzen dira kalitate bikaineko altzariak eta dekorazio ederra, Nekaneren gustu onaren adierazgarri.\nPatxik gosari goxo-goxoa emango dizu: bertako produktu bikainak eta etxean egindako gutiziak. Dasta ezazu amonaren mahats-mermelada, gure mahatsondoetako mordo onenekin egindakoa.\nIbarrolabekoa, beste era bateko nekazalturismoa\nNahi al duzu jakin zergatik?\nHainbat abantaila ditu nekazalturismo honek Gipuzkoako bisitarientzat. Goi mailako tratua eta erosotasuna izango dituzu Pagoetako natura-parkearen bihotz-bihotzean.\nZure ongizatea eta poztasuna dira gure lehentasun utziezinak. Gure baserrian lasai eta eroso sentitzea nahi dugu; horretarako, xehetasun guztiak zaindu ditugu, eta kalitate gorena eskaintzen dizugu gure logela eta gosarietan.


Eskolara itzultzea. Zer laguntza daude? | Consumer\nEskola-adinean dauden seme-alabak dituzten familientzako laguntzak murriztu egin dira; hala ere, Katalunia, Euskadi, Valentziako Erkidegoa, Madril eta Ceuta eta Melilla oraindik ere badira.\nIraila uda amaitzearekin eta errutinara itzultzearekin hasten da, eta eskola-adineko haurrak eskolara itzultzeko prestatzen ari dira. Gurasoek kontuak bota behar dituzte aurrekontu murrizketek eta laguntza eskasek markatutako ikastaro batean seme-alabak hornitzeko. Ikastetxeko matrikulak, liburuek, uniformeak, eskola-materialak, garraioak eta jangelak sortzen duten aparteko gastuak egoera zaildu egiten du, batez ere, etxean dauden kideren bat langabezian dagoenean. Hala ere, bizilekua duen autonomia-erkidegoaren arabera, oraindik ere laguntza eta beka batzuk geratzen dira, familia-unitatearen errenta-mailaren arabera eskaintzen direnak edo bere osagaietako bat langabezian dagoen ala ez. Ikastaroa modu arinagoan hasteko eska daitezkeen laguntzak zehazten dira artikulu honetan.\nLaguntza asko desagertu dira\nIrailean eskola-adineko seme-alabak dituzten gurasoen dedikazio nagusia da zenbakiak egitea.. Ikastetxeetako matrikulek, testuliburuek, uniformeek, kirol-ekipoek, eskola-materialek, jangelak eta garraioak aparteko gastuak sortzen dituzte, eta horiek ez dute aurrekonturik saneatuena. 2012an, eskolarako itzulerak 600 eta 1.000 euro arteko kostua ekarri zuen, eta aurten prezioak 1.200 eurotik gora igoko direla aurreikusten da.\nGurasoen famili unitatearen errenta maila edo langabezi egoera kontuan hartzen dira eskola laguntzak ematerakoan\nIkasturte berria irailaren 6tik 16ra hasten da, haurren adinaren eta dagokion autonomia-erkidegoaren arabera; izan ere, aurrekontu-murrizketa gogorrekin hasten da, autonomia-erkidego askotan laguntzen desagertzearekin eta administrazioek eskola-bekak murriztearekin. Horrek diru-ordainketa handia ekarriko die Espainiako etxeei. Hala ere, oraindik laguntza batzuk geratzen dira, eta onuradunak balia daitezke familia-unitatearen diru-sarreren arabera edo gurasoren bat langabezian dagoen.\nAdministrazio publikoek ematen dituzten laguntzak\nHurrengo autonomia erkidegoek oraindik ere laguntzak eskaintzen dizkiete ikasleei:\nTestu-liburuak erosteko laguntzak ematen ditu. Laguntza ekonomikoa aukeratuko duten pertsonak hautatzeko prozedura aurreko ikasturtekoa bezalakoa da. Ikasleen ezaugarrien eta egoera sozioekonomikoaren arabera, irizpide hauek hartuko dira kontuan, besteak beste:\nFamiliaren urteko errentak 3.500 eurotik beherakoa izan behar du.\nGizarte zerbitzuek gizartean esku hartzen duten familiak.\nGizarteratzeko Gutxieneko Errenta jasotzen duten familiak.\nAita eta ama langabezian dituzten familiak.\nMadrilgo Erkidegoak tutoretzapeko ikasleak.\nHezkuntza Bereziko ikastetxe publikoen artean banatuko den kreditua zehazteko, ikastetxe horietan matrikulatutako ikasle-kopurua eta horien ezaugarriak hartuko dira kontuan. Gainera, Eskola Kontseiluak ezarritako beste baldintza batzuk ere hartuko dira kontuan.\nEskaera bakoitza haurrak ikasi behar dituen ikastetxean entregatu behar da eta, irailaren hasieran, laguntzak nork eskuratuko dituen erabakiko da. Informazio gehiago nahi izanez gero, jo Madrilgo Erkidegoko Hezkuntza, Gazteria eta Kirol Sailaren webgunera.\nEskola-garraiorako laguntzak ematen ditu. Lehen eta Bigarren Hezkuntzako, HLKP (Hasierako Lanbide Prestakuntzako Programak) eta Hezkuntza Bereziko ikasleak dira beken onuradunak, baldintza hauek betetzen badituzte:\nBerea ez den beste udalerri bateko ikastetxe batean eskolatuak (herrian ez badago hezkuntza-eskaintzarik).\nHezkuntza Bereziko berariazko ikastetxe eta ikasgeletan eskolatuak.\n3 kilometro edo gehiago, zuzenean, ikastetxetik.\nBizileku-ziurtagiria edo erroldatze-ziurtagiria, gehi argiaren eta uraren ordainagiria, gehienez ere lau hilabeteko antzinatasunarekin.\nEra berean, 2013-2014 ikasturterako jantoki-bekak gehitu dira baliabide gutxien dituzten ikasleei laguntzeko. Bekaren zenbatekoa 3,94 eurokoa da ikasle bakoitzeko. Horrela, laguntza honetaz baliatzen diren ikasleek 862 euro jasoko dituzte urtean. Hezkuntza Bereziko ikasleen kasuan, zenbatekoa 5,44 eurokoa da pertsonako eta eguneko, eta eskolako ikasleentzat 12,25 euro eguneko.\nEskaerak aurkezteko epea irailaren 16an bukatuko da, ezohiko deialdian.\nEra berean, Valentziako Erkidegoak laguntza zuzenak eskaintzen dizkie harrera-familien seme-alabei, eskolatuta dauden herrietan bizi diren garraio-onuradunei, hezkuntza bereziko ikastetxeetako ikasleei, umezurtzei eta genero-indarkeriaren biktimei eta terrorismoaren biktimei.\nInformazio gehiago jaso nahi izanez gero, jo Valentziako Komunitateko Hezkuntza Sailaren webgunera.\nEusko Jaurlaritzako Hezkuntza, Hizkuntza Politika eta Kultura Sailak bekak ematen ditu administrazio-auzotasuna duten goi mailako ikasleentzat, 2013-2014 ikasturtean unibertsitate-ikasketak edo goi-mailako ikasketak egiten dituztenak Euskal Autonomia Erkidegoan edo Espainiako gainerako lurraldeetan.\nGainera, ezgaitasunak dituzten ikasleentzako garraiorako laguntzak eskaintzen dira, Euskal Autonomia Erkidegoan, 2013-2014 ikasturtean unibertsitate-mailako edo goi-mailako ikasketak egiten ari direnak autonomia-erkidego honen lurralde-eremuan, ikastetxera joateko gastuak ordaintzeko.\nEskaerak aurkezteko epea 2013ko irailaren 30ean amaituko da.\nInformazio gehiago nahi izanez gero, jo Eusko Jaurlaritzako Hezkuntza, Hizkuntza Politika eta Kultura Sailaren webgunera.\nKataluniako Generalitateko Hezkuntza eta Prestakuntza Sailak bere titulartasuneko ikastetxeetako ikasleei 2013-2014 ikasturterako joan-etorrietarako eta jantokirako laguntzak eskaintzen dizkie. Jantokiko zerbitzuari dagokionez, laguntza 6,20 eurokoa da eguneko eta eguneko (BEZ barne).\nInformazio gehiago jaso daiteke Kataluniako Generalitateko Hezkuntza eta Prestakuntza Sailaren web atarian.\nMelillako Hiriko Lehen eta Derrigorrezko Bigarren Hezkuntzako ikasleei 2013-2014 ikasturterako testuliburuak eta material didaktikoa erosteko 5.970 beka eskaintzen dira. Hornidura 105 eurokoa da eta eskaerak aurkezteko epea 2013ko irailaren 19an amaituko da. Baldintza hauek bete behar dira:\nLehen Hezkuntzako edo Derrigorrezko Bigarren Hezkuntzako edozein kurtsotan matrikulatuta egotea 2013-2014 ikasturtean.\nLaguntza eskatzen den ikasturtean ikasturtea errepikatuta ez egotea.\nHelburu bererako beste laguntzarik lortu ez izana, erakunde, erakunde edo erakunde publiko zein pribatua izan.\nBeka hauek Hezkuntza, Kultura eta Kirol Ministerioaren web orriaren bidez eska daitezke, on line formulario bidez.\nDeialdia egin da, Ceutako Hiriko Lehen Hezkuntzan eta Derrigorrezko Bigarren Hezkuntzan matrikulatutako ikasleentzat, 2013-2014 ikasturtean testuliburuak eta material didaktikoa eskuratzeko. Eskaerak aurkezteko epea 2013ko irailaren 19an amaituko da eta 105 eurokoa da. Beharrezkoa da:\nHelburu bererako beste laguntzarik lortu ez izana, eman duen erakunde, erakunde edo erakunde publiko edo pribatua edozein dela ere.\nEskabidea Hezkuntza, Kultura eta Kirol Ministerioaren web orriaren bidez aurkeztu behar da, on line formulario bidez.\nIkasleentzako laguntzak atzerrian\nHezkuntza, Kultura eta Kirol Ministerioak 105 euroko 381 beka eskaintzen ditu, 2013-2014 ikasturterako atzerriko Espainiako ikastetxeetan eta CCIDEAD (Urrutiko Hezkuntzaren Berrikuntzarako eta Garapenerako Zentroa) zentroan matrikulatutako ikasleentzat testuliburuak eta material didaktikoa eskuratzeko.\nEskaerak 2013ko irailaren 19a baino lehen aurkeztu behar dira. Horretarako, beharrezkoa da:\nHelburu bererako beste laguntzarik lortu ez izanaeman duen erakunde, erakunde edo instituzio publiko edo pribatua edozein dela ere.\nInformazio gehiago nahi izanez gero, begiratu Hezkuntza, Kultura eta Kirol Ministerioaren web orrian.\neskola garraioa iraila jantoki laguntzak libros-eu paro-eu


Ikastolen Elkartearen agiria, LH 3ko ebaluazio proba pilotua dela eta - Elorrioko Txintxirri Ikastola\nIkastolen Elkartearen agiria, LH 3ko ebaluazio proba pilotua dela eta\n» Ikastolen Elkartearen agiria, LH 3ko ebaluazio proba pilotua dela eta\nIkastolen Elkartearen aburuz, behar-beharrezkoa da Lehen Hezkuntzaren erdi aldera ebaluazio diagnostiko bat egitea, baina beti ere orain arte egindako parametroetan, hau da, helburua ikastetxeek eta hezkuntza sistemak ikasleriaren eta ikastetxearen beraren egoera eta aurrerapenak ebaluatzeko tresna izan dezaten, eta, emaitzetan oinarrituta, ikastetxe bakoitzean hobekuntza programak adostu eta martxan jartzeko aukera izan dezaten, beren ikasleriaren beharretara egokituz.\nAurtengo ikasturtean, ISEIk jadanik egin du ebaluazio diagnostikoa, Araba, Bizkaia eta Gipuzkoako ikastetxeetako Lehen Hezkuntzako 4. Mailan. 2009az geroztik egiten den froga bat da berau, eta, lehenago adierazi dugun moduan, azken urteetan ikastetxe bakoitzari bere aurrerapenak ezagutzeko aukera eman dio. Ikastetxe bakoitzeko hezkuntza komunitatearen oniritzia izan du, gainera.\nEz da halakorik gertatzen 30 ikastetxetako Lehen Hezkuntzako 3. Mailako geletan Eusko Jaurlaritzako Hezkuntza Sailak egin asmo duen ebaluazio proba pilotuarekin.\nTestuinguru honetan, ez gaitu harritu hainbat eskola komunitatetako sektoreak egitasmo horren aurka agertu izanak, egitasmo hori LOMCEren aplikazioaren garapena baita. Lege horrek -dena kontrolatu eta zentralizatzeko duen irrikarekin, ikastetxeen rankingak ere egin nahi dituelarik- diagnostikora zuzendutako ezein ebaluazio planteamendu urardotzen du, eta baieztatu besterik ez du egiten eremu honetan ere lege horren logikatik ahalik eta gehien urrundu behar dugula eta geure hezkuntza sistema propiorantz eta hezkuntza lege berri baterantz pauso sendoak eman behar ditugula.\nGaur egun proba hau egiteko dagoen arrazoi bakarra da LOMCEn aurreikusita dagoela. Hezkuntza Sailak uste badu Espainiako Gobernuak diseinatutako ebaluazio planteamenduak bere eskumenen zapalketa suposatzen duela, ebatzi beharko luke Lehen Hezkuntzako 4. mailan egin den frogaren bitartez eskuratu direla LHko zikloaren erdi aldera ebaluazio diagnostikoa egiterakoan lortu nahi ziren helburuak.\nHorren harira, Hezkuntza Sailari eskatzen diogu bere eginkizunetan lehentasuna eman diezaiela Marko Pedagogiko berria aplikatzen hasteko beharrezkoak diren curriculum propioaren garapenari eta baliabide didaktikoen osaketari; eta, era berean, euskal hezkuntza sistema arautuko duen Legearen inguruko eztabaidari ekiteko eskatzen diogu, euskal hezkuntza eragile gehienen onespena baitu.\nHalaber, Jaurlaritzari eskatzen diogu bere hezkuntza komunitatearen aurrean azaldu ditzala ebaluazio diagnostiko hori egitearen beharra -nahiz eta proba pilotua izan- eta haren onurak, eta bereziki hitz eman dezala ebaluazioaren emaitzak ikastetxeen hobekuntzarako eta ikasleriaren hezkuntza hobekuntzarako erabiliko direla soilik. Testuinguru horretan, beren autonomia erabiliz proba ez egitea erabaki dezaketen ikastetxeen erabakia aintzat hartzea eskatzen diogu Jaurlaritzari, eta uste dugu erabaki horrek ikastetxe horiei ez liekeela ondoriorik eragin behar.\nGure ustez, ebaluazioaren eremu honetan ere eztabaida beharrezkoa da, lortu nahi dugun hezkuntza sistemaren definizioan funtsezko elementua delako. Munduko hezkuntza sistema guztien definizioan erantzuna ematen zaio auzi honi. Beraz, ebaluazio diagnostikoa Lehen Hezkuntzako 3. mailan egitea LOMCEk ezartzen duen inposizioa izan eta beronen Errege Dekretuetan azaltzen den eran ebaluazioa egiteari uko egiteko arrazoi sendoak izatetik harago, uste dugu, gure hezkuntza sistemarentzako nolako ebaluazio mota nahi ez dugun identifikatzeaz gain, beharrezkoa dela nahi dugun edo egoki deritzogun sistema definitzea; eta kontziente izan behar dugu agian kontu honetan ere ez dela guztion adostasuna izango. Horregatik aipatu dugu eztabaida beharrezkoa izango dela.\nIkastolen Etxean, 2015eko maiatzaren 7an\nIKASTOLEN ELKARTEKO ARTEZKARITZA BATZORDEA


Euskara ikasteko laguntzen diru-sailak 10.000 euro gehiago izango du aurten. Deia, Noticias de Bizkaia\nUdalak 40.000 euro banatuko ditu HABEk homologatutako zentro batean ikastaroren bat egin duten ikasleen artean\ndeia.eus - 2018(e)ko irailaren 11a, asteartea - 12:09etan eguneratua\nBILBO. Aurten ere, euskara ikasteko erraztasun gehiago emango ditu Barakaldoko Udalak. Horregatik, 10.000 euro erantsi dizkio Udalak iazko ikasturtean HABEko zentro homologatuetako edozeinetan euskara ikasten dutenentzako diru-laguntzen diru-sailari. Irail honetan zabalduko da diru-laguntzak eskatzeko epea.\nUdalak 40.000 euro jarri ditu, euskararen ikasketa bultzatu nahi duelako. Diru-laguntzaren bat jaso ahal izateko, besteak beste, nahitaezkoa da 2017ko irailaren 1etik 2018ko abuztuaren 31ra bitartean ikastaroren bat eginda edukitzea;gutxienez % 70eko asistentzia izatea;Barakaldon erroldatuta egotea, eta 16 urtetik gorakoa izatea.\n2016an, ugaritu egin zituen Udalak euskara ikasteko diru-laguntzak, inolako prestazio ekonomikorik jasotzen ez duten langabeak;merkatariak, ostalariak, aisialdiko eta jantokiko begiraleak eta kirol entrenatzaileak eta arbitroak ere sartu ahal izateko.\nGauzak horrela, ikastaroaren kostuaren % 60 itzuliko da diru-laguntza arrunta bada;eta % 80 jasoko dute B eta D ereduko edo ikasgai erdiak baino gehiago euskaraz dauzkaten umeen guraso edo tutoreek, bai eta kirol entrenatzaileek eta arbitroek, Barakaldoko merkatariek eta ostalariek eta aisialdiko eta jantokietako begiraleek ere. Barakaldoko euskaltegietan ikasi badute diru-sarrerarik gabekoek edo Diru-sarrerak Bermatzeko Errenta jasotzen dutenek, ikastaroan inbertitutako kopuru osoa jaso dezakete. Gehieneko kopurua, pertsonako eta urteko, 561 eurokoa da.\n"Gero eta gehiago dira euskarazko ikasketak egiten dituztenak, eta Udalak erraztasunak eman nahi dizkie, hiriko kaleetan euskara bizi-bizirik egotea baita gure helburua", azaldu du Kultura, Euskara, Gazteria eta Droga-menpekotasunen prebentzio Arloko zinegotzi Nerea Canterok.


HABE IKASBIL: Mintzamena lantzen: Nolako heziketa komeni zaie aparteko adimena duten haurrei?\nEz da askotan erraza izaten adimen-gaitasun handiko haurrei egokitzen den heziketa ematea. Erronka handia da guraso nahiz irakasleentzat haur hauen gaitasunak sustatzeko metodoan asmatzea.\nMintzameneko proba-eredu honetan bi rol eskainiko dizkizugu aukeran: batean haur hauen heziketarako egokiena gela berezietan ikastea dela defendatuko duzu eta bestean, komenigarriena beste ikasleekin batera ikastea dela.\nNahiko argudio izan ditzazun, hiztegi lagungarria eta zenbait ideia eskainiko dizkizugu, baita IKASBIL atarian dauden beste material batzuen erreferentziak ere. Gaiari buruzko informazio gehigarria hemen entzun dezakezu.\nAskok uste dute adimen handiko haurrek eskolan nota bikainak ateratzen dituztela, baina hori askotan ez da horrela, nahiz eta beste hainbat kontuetan aparteko gaitasuna duten.\nEzagutzen ditugu adimen handiko haurrak?\nIkasleen % 2-% 5ek adimen-gaitasun handia du Hezkuntza Ministerioaren arabera. Haur horien ikasteko modua berezia da eta badituzte gainerako haurrek ez dituzten hainbat aparteko gaitasun eta ezaugarri.\nInteligentzia eta kreatibitatea\nInteligentzia testak egiten direnean inteligentzia mota batzuk neurtzen dira. Baina badira ondo neurtzen ez diren alderdiak.\nAdimen handiko haurren inguruan egiten ari diren ikerketa baten berri ematen dute irratsaio honetan. Entzun eta erantzun galderak.\nZer da adimen handia izatea? Eskolan nota bikainak ateratzea? Gaitasun handiko haurrek bestelako ezaugarriak ere badituzte, adibidez, ikasteko barne motibazio oso handia dute.\nZer entzun, halako adimena duzu\nDiotenez, lotura omen dago gure musika-gustuen eta adimenaren artean. Eta lotura hori neurtzeko, aplikazio bat ere asmatu dute. Entzun Euskadi Irratiko irratsaioa eta ea zer iruditzen zaizun teoria hori.\nNumber of visits: 9165


GERRIKOAREN CLIP TELEFONO MUGIKORRAREN ZORROAREN DEFENTSAN - ESTILOA\nGerriko kliparen telefono mugikorraren euskarria fannypack-en baliokide modernoa da - oso erabilgarria baina super dorky. Emakume askok (eta gizonezko batzuek) Best Buy Mobile dendaren baliokidea poltsan daramaten bitartean, pertsona errazak eskola zaharreko poltsikoarekin lotura izan behar du. Smartphone-ak poltsikotik garestiago eta maizago ateratzen direnean, tramankulua zorroa itzultzen ari da tresna baliagarri gisa eta, nolabait, ez zen lehen bezala. Edo agian gutxiago axola zaigu adinean aurrera egin ahala.\nSarbide azkarragoa eta errazagoa\nTelefono mugikorrak telefono mugikorrak besterik ez zirenean, ona zen deiak egitea eta jasotzea. Testu mezularitzak, aplikazioak eta internetek gure poltsiko telefonoak etengabe erabiltzen diren eskuko gailu bihurtu zituzten, gutxi gorabehera gure eskuetan gure poltsikoetan baino. Zorroarekin telefonoa beti dago erabiltzeko prest.\n5 'pantailak bultzatzen dituzten telefono izugarriekin (hemen begira zaude, Dell Streak ), behemoth hauek ez dira beti poltsikoetan oso eroso sartzen, eta sartu eta ateratzea mina da, batez ere eserita bazaude.\nEz duzu zure telefonoa apurtuko\n2004an ere, Siemens-ek zuzendu zuen azterketa telefonoak bakero estuekin estutzea telefono hautsien arrazoi ohikoenetako bat zela adieraztea (ohikoena lurrean botatzea izan zen).\nCase-Mate Telefonoaren zorroak\nCase-Mate-k telefono mugikorreko zorro lerro handia darama (iPhone laginak lotuta), kargagailu horizontal eta goikoetatik hasi eta erabiltzaile aktiboarentzako beso bandetara.\nVajaren larruzko zorro zoragarriak oso zoragarriak dira. Haien klip sistema txukunak estalkia osorik kentzeko aukera ere ematen du, telefonoa babestuta egon dadin.\nUnplggd Artxibategietatik Holster eta Gadget Sarbidea\nBeroa ala ez? Gadget Sorbaldaren zorroa\nNola eramaten dituzu gizmoak?\nNola sartu azkar DSLR kamerara\nLehio beltza: Armiarma Kameraren Zorroa\nKameraren uhala perfektua nola aurkitu\nPlaid sofa zahar baten Oda\nIgeriketa egin ondorengo berreskurapena: nola atera kloroa eta itsas gatza zure bainujantzietatik, larruazaletik eta iletik\nSofak mugitzen? Irakurri hau lehenik eta behin


Islamistek Sinjar mendian jarritako setioa amaitzea lortu dute gerrillari kurduek - Mundua - Berria\nIslamistek Sinjar mendian jarritako setioa amaitzea lortu dute gerrillari kurduek\nKurduek korridore bat zabaldu dute abuztutik setiatuta zeuden milaka jazidiei handik irteten laguntzeko.\nHaur Jazidi bat, errefuxiatu eremu batean, Arbil kanpoaldean. Darek Delmanowicz / EFE\nJoan den abuztutik Estatu Islamikoaren kontrolpean zegoen Sinjar mendia. Tarte horretan setioa amaitzeko hainbat saio egin dituzte gerrillari kurduek. Orain arte, ordea, ez dute arrakastarik izan. Herenegun, aldiz, AEBetako airekoen laguntzarekin 8.000 kurduk eraso zieten islamistei eta setioa amaitzea lortu zuten.\nSinjar mendian milaka zibil zeuden setiatuta udatik, gaur goizaldean haiei handik aterazen laguntzeko korridore bat zabaldu dutela jakinarazi dute Irakeko agintariek.


Lege oharra - Txantxangorri Aldizkaria\nIgandea 26, 2022ko Ekaina\nTxantxangorri 113. alea\nHome > Lege oharra\nInformazioaren eta Merkataritza Elektronikoaren Gizartearen Zerbitzuen Legeak (LSSICE) bere 10. artikuluan xedatzen duena betez, jasota geratzen da www.txantxangorri.info domeinu-izena duen web gunea Amaia Nuñez Yarza y Otra C.B.-rena (Belako Komunikazioa & Publizitatea) dela NIF: E75054312; helbidea: Herriko Plaza 2, 20.270 Anoeta (Gipuzkoa), Euskal Herria; telefono-zenbakia (+34) 943 698 996.\nwww.txantxangorri.info web guneak, bere egitekoa betetzeko, testu-edukiak, eduki grafikoak, ikus-entzunezkoak, plastikoak, informatikoak eta teknikoak banatzen ditu. Aipatu edukien copyright-a Amaia Nuñez Yarza y Otra C.B.-rena da, eta, eduki horiek erabiltzaileak erabili ahal izateko, erabiltzeko kondizio hauetan jabetza intelektualaren eskubideen gain zehazten diren klausulei jarraitu behar zaie.\nwww.txantxangorri.info web guneko edukiak obra intelektualtzat hartzen dira eta Estatuan eta Europan indarrean dagoen Jabetza Intelektualaren Legeak babestuta daude. Copyright-aren titularrak baimena ematen du edukiak baldintza hauen arabera erabiltzeko:\nwww.txantxangorri.info web gunera estekak ezartzeko kondizioak. www.txantxangorri.info atari hezigarriarekin hipertestuak ezartzea nahi duten zerbitzu-emaileek posta elektronikoko helbide honetan eska ditzakete: belako@txantxangorri.info LSSICE legearen 17.1 artikuluan ezarritakoaren arabera, titularrak, edukietara edo bilaketa-tresnetara egindako estekak ezabatu edo baliorik gabe utz ditzake, betiere legez kontrako jarduera edo informaziodun estekak direnean edo kalte-ordaina jaso dezaketen hirugarrenen eskubideak edo ondasunak kaltetzen direnean.\nWeb gunearen titularrak, Amaia Nuñez Yarza y Otra C.B.-k, ez du bere gain hartzen jabetza intelektualaren legeak babestutako elementuei dagokienez erabiltzaileek egin lezaketen erabilera desegoki edo lege-urratze posibleen ondoriorik, ezta gai honi buruz zehaztu diren erabiltzeko kondizioak urratzeari dagokionez ere.\nAmaia Nuñez Yarza y Otra C.B.ek www.txantxangorri.info atariak jasotzen dituen eduki hezigarriaren eta informazioaren eguneratzea eta zehaztasuna zainduko ditu, betiere informazio orokorra denean eta ez pertsona edo erakunde edo organismo ofizialei dagozkien zirkunstantzia zehatzei dagozkienak direnean. Edukien autoreek emandako iritziez ari garenean, Belakok ez du hartzen erantzukizunik bere gain, gunearen erantzule gisa ez baitu gunearen egiazkotasunaz edo zehaztasunaz edo zintzotasunaz erantzuten.\nAmaia Nuñez Yarza y Otra C.B.ek ez ditu bere gain hartzen web gunean eskainitako zerbitzuetarako sarbideari, funtzionamenduari eta eraginkortasunari dagokienez une batean sor litezkeen akats teknikoen ondorioak, ezta aipatu zerbitzuak zergati teknikoengatik, zorizkoengatik edo ezinbestekoengatik eteteari edo bertan behera uzteari dagokionez ere.\nArgibide gehiagotarako, edota iradokizunak edo proposamenak egiteko, belako@txantxangorri.info helbide elektronikora jo dezakezue, edota erabiltzaileentzako arreta-zerbitzuko telefonora: (+34) 943 698 996, edota posta-helbide honetara: Belako Komunikazioa & Publizitatea – Herriko Plaza 2, 20.270 Anoeta (Gipuzkoa).\nTrafiko datuak eta cookieak\nwww.txantxangorri.info webguneak cookieak erabiltzen ditu nabigazioa erraztu eta hobetzeko helburuarekin. Cookie bat web zerbitzariak erabiltzailearen disko gogorrean utz dezakeen testu artxibo bat da; helburua erabiltzailea berriz ere konektatzen denean identifikatu ahal izatea da. txantxangorri.info webguneak berak sortutako cookieak bakarrik irakurriko ditu. Belakok erabilitako cookieak bakarrik erabiltzaile eta ordenagailu jakin bati lotzen zaizkio, eta ez dute izaera pertsonaleko beste datu batzuetan sartzeko aukera ematen. Nabigatzaile gehienek era automatikoan onartzen dute cookien erabilpena, baina erabiltzaileak nabigatzailea konfigura dezake cookie bat jasotzen duenean ordenagailu pantailan mezu bat jaso eta cookie hori bere disko gogorrean instalatzea eragozteko. Ahalik eta zerbitzu onena emateko eta erabilera errazteko asmoz, www.txantxangorri.info webguneak IP helbidea erregistratu egiten du. Horrela bisitatutako orrien kopurua, bisita kopurua eta bisitarien jarduera eta erabilera maiztasuna zenbatu ahal izateko.


Don Bosco LHIIko ikasleek haur-protesi bat inprimatu dute 3Dn - SPRI\nSPRI / Berrikuntza / Don Bosco LHIIko ikasleek haur-protesi bat inprimatu dute 3Dn\nDon Bosco LHIIko ikasleek haur-protesi bat inprimatu dute 3Dn\nIkasleek otsailaren 8an entregatu zioten protesia Unairi, 2 hilabeteko lanaren ondoren.\nErrenteriako Don Bosco LHIIko lau ikaslek A Coruñako 9 urteko ume baten premiei egokitutako beso-protesi bat sortu dute, 3D inprimaketako teknologiak erabiliz. Borondatezko proiektu bat da, nazioarteko Enabling the Future ekimenaren barruan kokatzen dena (ikastetxea da parte-hartzaileetako bat), eta protesia otsailaren 8an entregatu zioten Unairi, hots, jabe berriari.\nBi hilabeteko prozesu bat izan da, eta, hain zuzen, hasi zen Unairen familia ikastetxearekin harremanetan jarri zenean semearentzat protesi bat eskatzeko. Zailena izan da diseinua Unairen premiei eta bere besoaren tamainari egokitzea, eta ikasle-taldeak eta Carlos Lizarbe irakasleak Domotek enpresaren borondatezko lankidetza izan dute horretarako. Hortik aurrera, pare bat egun baino ez zituzten behar izan piezak inprimatzeko eta muntatzeko. Hala, ohikoak baino askoz protesi arinago bat lortu dute, eta oso kostu baxukoa, zeren, familiari dohainik entregatu zioten arren, fabrikazio prezioa 10 euro ingurukoa baita. Gainera, Unaik bere esku berriaren koloreak aukeratu zituen.\nDon Bosco LHIIko irakasle eta Elektronika Departamenduko buru den Carlos Lizarbek bultzatu du ekimena, ikasle-taldeak Enabling the Future proiektuan parte hartzen baitu. Enabling the Future nazioarteko plataforma bat da, zeinak helburutzat baitu ezagutzak eta baliabideak partekatzea protesiak fabrikatzeko eta premia handiena duten pertsonei entregatzeko. Ingeniariek, diseinatzaileek, maker-ek, ikasleek nahiz irakasleek parte hartzen dute ekimenean, diseinuak kolaboratiboki partekatuz eta hobetuz, eta komunitatearen eskura jarriz. Gaur egun, 7.000tik gora lagun daude plataforman, eta 2.000 protesi inguru entregatu dituzte mundu osoan.\nDon Bosco ikastetxeko ikasleek lehenago ere fabrikatu izan dituzte halako protesiak dohainik. 3D inprimaketako teknologiak erabiltzen ikasteko hezkuntza-programaren barruan, iazko ekainean bi esku inprimatu eta muntatu zituzten Jalisco hiriko (Mexiko) baliabide gutxiko pertsonentzat, beraz, ikasteaz gain, gizartearentzako onura bat ere sortu zuten.


GKE batean lan egitea, bulegoan edo tokian? | Consumer\nLanpostu bakoitzak berariazko prestakuntza eta trebetasun partikularrak eskatzen ditu, atzerriko hizkuntzaren bat menderatzeaz gain.\nIrudia: DFID - UK\nGKE batean lan egiteak aukera ugari ematen ditu. Espainiako egoitza zentraletan eta autonomikoetan lan egin daiteke, edo milaka kilometro egin Hegoaldeko herrialde batean lan egiteko. Bi kasuetan berariazko prestakuntza behar da, betetzen den lanpostuaren araberakoa. Trebetasun jakin batzuk behar dira, eta, askotan, kanpoan bidaiatzen dutenek atzerriko hizkuntza bat menderatu behar dute, batez ere ingelesa edo frantsesa.\nBulegoan lan egitea\nGKE askok beren webguneetan argitaratzen dituzte lanpostu hutsen eskaintzak. Interesatuekiko zuzeneko komunikaziorako gune bat irekitzen dute, atarien bidez beren curriculumak bidal ditzaten, bai eskaintzen den lanpostu bat betetzeko, bai etorkizuneko langile-hautaketetan beren hautagaitza kontuan hartzeko. Baina zereginak, batzuetan, lana egiten den lekuaren arabera aldatzen dira. Ez da gauza bera herrialdean bertan bulego batean lan egitea edo atzerrian bertan lan egitea.\nEzinbestekoak dira motibazioa, GKEarekiko konpromiso-maila eta taldean lan egiteko gaitasuna.\nGarrantzitsua da langile guztiek motibazio eta konpromiso-maila bera izatea, destinotik aparte. Hala uste dute Mugarik Gabeko Medikuek. GKE honek "esperientzia, prestakuntza, heldutasuna, erantzukizunaren zentzua eta soziabilitatea" duten pertsonak bilatzen ditu, "malguak eta profesionalak, prestatuak eta konprometituak" direnak erakundeak egiten duen lanarekin. "Bulegoetako MSF taldearekin bat egiteak erakundearen balio eta printzipioekin konpromisoa hartzea eskatzen du, lanpostu bakoitzaren erantzukizunak bere gain hartzeaz gain".\nMSFren bulegoetan lan egiteko, aurrekoaz gain kritika konstruktiboa egiteko gaitasuna duten pertsonak bilatzen dira. Esperientziari dagokionez, edozein GKEtan baloratzen da prestakuntza, batez ere, mota horretako entitateen kudeaketari buruzko berariazko ikasketak egin direnean. GKEen profesionalizazioa errealitate bat da. Baina, gainera, oso positiboa da erakundearen lan-arlo espezifikoetan ezagutzak izatea. MSFk arlo hauetako lana baloratzen du: arlo medikoa, logistikoa, finantzarioa, administratiboa, giza baliabideak, eragiketak, komunikazioa eta antolaketa.\nMunduko pobreziaren aurkako borrokan, Intermón Oxfamek 600 lagun baino gehiago ditu. Haiekin lan egin nahi dutenek herri pobreei lagundu behar diete, bidegabekeria eta pobrezia ezabatzen lagundu behar dute, "gizaki guztiek beren eskubideak erabat erabili eta bizitza duina izan dezaten". Hauek dira entitatearen gehienekoak. Hutsik dauden lanposturen batera sartzeko aukera ematen du eta, eskatzaileen interesetara egokitzen ez bada, atarian izena eman daiteke enplegu libreei buruzko informazio puntuala izateko.\nSurvivalek, aldiz, gogorarazi du ez dituela gordetzen bidaltzen diren curriculumak hautaketa-prozesu irekirik ez dagoenean, non hautagaiei curriculuma eskatzen baitzaie, motibazio-gutun bat eta bere garaian ematen den galdetegi bat. Vicente Ferrer Fundazioak sei hilabetez gordetzen ditu.\nZer lan egiten dira GKE baten bulegoan?\nOro har, bulego batean lan egiteko laguntza teknikoa eman behar da, proiektuak tokian bertan kudeatu eta gainbegiratzeko, edozein esparrutan erantzun eraginkorrena emateko lan koordinatua ezartzen baita. Logistika-lanak, nazioarteko lankidetzarekin lotutako lanak, diru-laguntzak eskuratzea eta bazkideak eta funtsak lortzea ere ohikoak dira. Azken hori da Vicente Ferrer Fundazioak Espainian duen eginkizun nagusietako bat: "biztanleria sentsibilizatzea eta Indiako garapen-programaren jarraipena ziurtatzeko behar diren funtsak biltzea".\nBulegoko lanak tokian tokiko proiektuei laguntzea eskatzen du, bazkideak eta funtsak erakartzea, logistika- eta administrazio-lanak egitea, edo oso espezifikoak diren beste batzuk.\nBaina, batez ere, taldean lan egiteko gaitasuna baloratzen da, batez ere bulegoko lanpostuek ordezkaritzaren beraren kudeaketa eta zuzendaritza eskatzen dutenean. Beste batzuetan, administrazio-, hizkuntza- eta kultura-arloko bitartekaritza-lanak egiten dira, plan estrategiko eta operatiboak garatzen dira, eta erakundeak gure herrialdean dituen erabiltzaileei laguntza ematen zaie.\nBeste erakunde batzuk, Amnistia Internazionala kasu, giza eskubideen aldeko ekintza oso zehatzetan oinarritzen dira. Entitate honetan lan egiteko, ikerketa, gomendioak, mobilizazioa eta "berehalako arriskuan" dauden giza eskubideak defendatzen dituztenen babesa behar dira.\nProiektuetako teknikariei dagokienez, programen deialdiez, justifikazioaz eta jarraipenaz arduratzen dira, eta horien plantillak sortzeaz gain, Vicente Ferrer Fundazioa nabarmentzen da. Zuzendaritzako kideek sostengua ematen diote entitatearen zuzendari nagusiari, bere agendarekin eta administrazio tramiteekin laguntzen diote, irudi honetako ohiko zereginekin batera.\nJoan hurrengo orrira: Tokian bertan lan egitea »\nborondatezko lankide ONG-eu


Eskola Bideak haurrak, ikastetxeak eta auzoko saltokiak elkartuko ditu – Irunero\n«Eskola bidea» Udalaren eta eskola-komunitatearen arteko elkarlanetik sortu zen, eta eskolara joateko ibilbiderik seguruenen planifikazioan datza. Horrela, ibilbidean barrena topagune jakin batzuetan haur taldeak osatu, eta gero eta talde handiagoa eratzen da eskolara bidean. Gaur egun, hiru ikastetxek parte hartzen dute ekimenean: Eguzkitzak, Dunboak, eta Elatzetak.\nAurten, programaren barruan pauso berriak egiteko zenbait jarduera gauzatu dira, hala nola ibilbideak biziberritzea eta eskolara oinez joaten diren haurren kopurua handitzea. Azken urteetan ere familiak haurrei eskolara oinez eta beren kabuz joaten uztera bultzatzeko hainbat jarduera pedagogiko egin dira, eta neurri espezifikoak hartu dira eskolen inguruan, mugikortasun ohitura seguru, jasangarri eta osasungarriak sustatzeko.\nBorja Olazabal Mugikortasuneko ordezkariak, Polen Mendizabal Eguzkitzako zuzendariak eta inguruko zenbait saltokitako arduradunek ikastetxe horretako ikasleek aurki abian jarriko duten proba pilotu baten berri eman dute. Ikastetxera Eskola Bidean zehar oinez joaten diren Eguzkitzako ikasleak ibilbideetan zehar dauden saltokiak bisitatuko dituzte (okindegiak, dendak, etab.) eta ekimenean kolaboratzeko eskatuko diete.\nBorja Olazabal Mugikortasuneko ordezkariak eskerrak eman dizkie berriro ere ikastetxeei «beren inplikazioarengatik, horrelako programek mugikortasun jasangarri eta seguruagoa sustatzen jarraitzen laguntzen baitigute. Hemen Larreaundin Eguzkitzarekin batera egiten dugun urrats honek, gainera, balio bikoitza du. Izan ere, ohitura osasungarriak lantzeaz gain, gertuko saltokiekiko lankidetza landuko dugu, eta horrela gazteei helaraziko diegu zer garrantzia duten auzoetako denda txikiek, auzoak bizitzaz betetzen baitituzte».\nOrri-markatzailea eta «Eskolaminutua»\nEra berean, aurreko ostirala Liburuaren Eguna izan zela baliatuta, Udalak orri-markatzaile batzuk prestatu ditu, ekimenean parte hartzen duten ikastetxeetan banatzeko (Elatzeta, Eguzkitza eta Dunboa). Beste berritasun bat «Eskolaminutua» izan da, Mugikortasun arloak duela urte gutxi batzuk oinezko joan-etorriak sustatzeko aurkeztu zuen metrominutuaren antzekoa. Kasu honetan, ideia bera dago atzean, eta proiektuak aukera emango du jakiteko zenbat denbora behar den puntu batetik bestera ikastetxera iristeko.\nAbian jarri diren jardueren artean, otsailean jakinarazi genuen bezala, Elatzeta ikastetxeko bideetan, Katean, markak margotu dira lurrean, ibilbide bakoitzeko abiapuntu eta topaguneak identifikatzeko. Ikastetxea identifikatzeko maskotak Sua izena du, eta ikasleek haren marrazkia zuten biniloak jarri zituzten ibilbideetako elementu eta altzarietan, eremu horietan Eskola Bidea ikusgarriago egiteko. Aste batzuk beranduago, ekimen bera egin zen Dunboa eta Elatzeta ikastetxeetako ibilbideetan ere.\nPosted in LABURREANTagged Auzoa, Bidea, Eskola Bidea, Eskolak, Ikastetxeak, irun, irunero, Saltokiak


Eguneratua: 21/10/2020 17:01\nGipuzkoako Foru Aldundia (GFA) eta Gipuzkoako Mendizale Federazioaren (GMF) artean sinatutako hitzarmenen bidez “Gipuzkoako Eskalada Guneen Berrekipamendua eta Mantenimendu” proiektua martxan jarri genuen. 2014ko eta 2015eko urteen artean posible egin zuten eskalada bide kopuru handi bat berrekipatzea gure lurraldeko hainbat eskalada gune garrantzitsuenetan. 2017an bi entitateak sinatu genuen 2020ra arte hitzarme berri bat hainbat urtetarako baliotasuna ziurtatzen duena, etorkizuneko egonkortasuna bermatuz.\nHurrengo guneak dira hitzarmen honen helburuak: Txindoki eta Ausa Gaztelu (Abaltzisketa); Zazpiturri (Amezketa); Aizkorri eta Amasola-Leitzaran (Andoain); Jentilbaratza (Ataun); Atxorrotz (Eskoriatza); Santa Barbara (Hernani); Olatz eta Saturraran (Mutriku); Arkale, Aritxulegi eta Aiako Harria (Oiartzun); Atxuri eta Araotzeko 5 sektore (Oñati); Garagartza (Gipuzkoako eta Arabako Patzuergoa); Ezkue-Tximistarri (Pasaia).\nNahiz eta erabateko segurtasuna naturan ez egon, gure lana gidatzen duen eredua zera da “Gipuzkoan gure gainbegiratzearen pean dauden eskalada guneetan eskaladaren praktika txikiagotzea”. Hura lortzen dugu kalitate-estandarrak betetzen dituzten materialak jarriz. Aipaturiko materialen artean “anklajeak” nabarmentzen ditugu. Proiektuaren elementu nagusia eta ikusgarriena da. Kudeaketen gehiengoa pieza metaliko hau “iraunkorra, fidagarria eta, batez ere, kiroletako azpiegitura hauetako erabiltzaileei konfidantza transmititu diezaien egiten dugu: hau da, eskalatzaileei. Azken finean, kirolariek goza dezakete goi-mailako segurtasunarekin, kiroletako diziplina praktikatuz nahiz eta, ez dezagun engaina, halako arrisku batzuk berekin ditzake.\nAurreko helburua garrantzitsua bada, funtsezkoa da ere “komunitate eskalatzaileari sentikor bihurtzea eskalada jasangarriaren praktikaren garrantzian”. Lortzeko, GFArekin kolaborazio estuan lan eginten dugu espezieen eta natur ingurunearean babesean. Hainbat ekimen burutu ditugu norabide honetan. Bat, probintziaren eskalada gune guztietan espezie babestuen ikerketa izan da, GFAko baso teknikariek eginda. Ikerketa honek eskaladaren ingurumenaren erregulazioa gauzatzea baimendu du, foru erakundearekin hitzartuz, identifikatutako hiru guneak kolore bitartez ezartzen direnak (berdea, horia eta gorria), bakoitzak duen murrizketa motaren arabera. Eskalada jasangarriari dagokionez beste ekintzak oso interesgarri batzuk ere burutu dira. Haien guztien konbinazioaren bitartez eskalada bateragarri egiten da harkaitzetan bizi diren espezieen babesarekin.\nErakunde desberdinetako lankidetzaren bitartez proiektu hau egia bilakatu da: Gipuzkoako Foru Aldundia, inplikatutako Udaletxeak, mendi elkarteak, eskalatzaileak, Pyrenaica, Euskal Mendizale Federazioa, Helvetia Aseguruak eta Broker´s artekaritza. Mila esker guztiei!\nGMFko webguneko sail honetan, 17 guneen ezaugarriak, kokapenak eta fitxa teknikoen informazio zabala dago, beste dokumentu interesgarri batzuk osagarri bezala, segurtasunari buruzko aholkuak eta naturaren babesa.\nGOZATU ESKALADAZ SEGURTASUNAREKIN, PRAKTIKATU ESKALADA JASANGARRIA!\nPasado, presente y futuro del reequipamiento.pdf\nBerrekipamendua-Txostena - CIMA2015-PwPt.pdf\nEskalada Eskolak Udalerriak.pdf\nBerrekipamendua 2014 - Azaroko zirkularra.pdf\nBerrekipamendua 2014. Iraileko zirkularra.pdf\nBerrekipamendua 2014-Zirkular informatzailea.pdf


Batzorde informatzaileak - Beasaingo Udala\nBatzorde informatiboak, izaera osagarria duten organo kolegiatuak dira eta helburua, udalbatzaren osoko bilkuretan edota gobernu batzordetan erabaki behar diren gaiak aztertzea, haiei buruzko txostenak egitea edota egindako kontsultei erantzutea da:\nEginkizunak: jarraian aipatzen direnak.\nBatzorde informatiboen lehendakarien nahiz udal departamentuen delegazioen izendapena egitea. Alkatearen Ebazpena Alkatearen Ebazpena\nBatzorde informatiboetara joango diren zinegotziak. pdf Alkatearen Ebazpena (19 KB) Alkatetzaren Ebazpena (2) pdf Alkatearen Ebazpena (3) (104 KB)\nLehendakaria Adur Ugartemendia Leunda\nBileraren eguna eta ordua Hilabete bakoitzeko 3. edo 4. astean (abuztuan ez) 13:00etan\nZerbitzuak antolatzea, kudeatzea, ematea eta kontrolatzea hiri-erabilerako uraren ziklo integralean. Honako hauek daude barne hartuta: uraren goi-hornidura; uraren behe-hornidura; saneamendua edo biztanleguneetako hondakin-uren eta euri-uren bilketa, eta hiriko hondakin-uren arazketa.\nArgiteria publikoa, bide-garbiketa, biztanle-guneetako sarbideak, kale-zoladura eta parkeak eta lorategiak antolatzea eta kudeatzea, eta zerbitzu horiek ematea.\nBidaiarien hiri barruko garraio publikoa –garraiobidea edozein dela– antolatzea, planifikatzea, programatzea, kudeatzea eta sustatzea, eta horien inguruko diziplina ezartzea, betiere garraioa udalerriaren barruan egiten bada osorik.\nZerbitzu-jarduerak antolatzea eta kudeatzea.\nUdalerriko bideetan, pertsona, ibilgailu –motordun zein bestelako– eta animalien mugikortasuna eta irisgarritasuna nahiz pertsona eta salgaien garraioa antolatzea, kudeatzea, sustatzea eta diziplina-modua zehaztea; horretarako, beharrezko iritzitako baliabide materialak, teknikoak eta giza baliabideak jarri ahal izango dituzte.\nTitulartasun publikoko zerbitzu, ekipamendu, azpiegitura eta instalazioen erabilera antolatzea eta kudeatzea.\nEtxebizitzen plangintza, programazioa eta kudeaketa.\nEstablezimendu publikoak eta jolas-jarduerak antolatzea eta kudeatzea.\nPOLIZIA, TRAFIKOA ETA SEGURTASUNA\nBabes zibila, emergentziak, eta suteen prebentzioa eta itzaltzea antolatzea eta kudeatzea.\nEspazio publikoetan bizikidetza-harremanak antolatzea eta kudeatzea.\nUdaltzaingoa, trafikoa, bide-segurtasuna eta ibilgailuen aparkalekuak antolatzea eta kudeatzea, eta herritarren segurtasunean laguntzea.\nEspazio publikoetan eta konkurrentzia publikoko leku eta establezimenduetan antolatutako ekintzetako segurtasuna antolatzea eta kudeatzea.\nKonpainiako animalien eta arriskutsuak izan daitezkeen animalien arloa antolatzea eta kudeatzea.\nHondartza, laku eta mendietan egiten diren jarduerak eta erabilerak antolatzea, kudeatzea eta zaintzea, arlo horretan lurralde historikoek dituzten eskumenak eragotzi gabe. Hondartzetarako sarbideak antolatzea eta haien garbiketa-zerbitzua ematea.\nLehendakaria Elena Ruiz Zabala\nBileraren eguna eta ordua Hilabete bakoitzeko 3. edo 4. astean (abuztuan ez) 17:00etan\nGizarte-zerbitzuak antolatzea, planifikatzea eta kudeatzea.\nDiru-sarreren bermea eta gizarteratzea antolatzea, programatzea eta kudeatzea.\nImmigrazio alorrean gizarteratze-politikak kudeatzea, atzerritartasunaren inguruko legeriarekin bat etorrita eta erakunde autonomikoekin lankidetzan.\nGarapenerako lankidetza alorreko politikak planifikatzea, antolatzea eta kudeatzea.\nKONTSUMOA ETA OSASUNA\nOsasun publikoa sustatzea, kudeatzea, defendatzea eta babestea.\nErabiltzaile eta kontsumitzaileen defentsa eta babesa antolatzea eta kudeatzea.\nKultura eta kultura-jarduerak antolatzea eta sustatzea, eta erabilera publikoko kultura-ekipamenduak kudeatzea.\nKirola eta kirol-jarduerak antolatzea eta sustatzea, eta erabilera publikoko kirol-ekipamenduak kudeatzea.\nIrakaskuntzaren programazioa egiten eta derrigorrezko eskolatze-aldia betetzeko zaintzan parte hartzea, bai eta haur-hezkuntzako, lehen hezkuntzako eta hezkuntza bereziko ikastetxe publikoen eraikinak kontserbatzea, mantentzea eta zaintzea ere. Era berean, hezkuntza-administrazioari laguntzea, ikastetxe publiko berriak egiteko behar dituen orubeak aurkitzen.\nTokiko ekonomia- eta gizarte-garapena, eta tokiko enplegu-planak edo -politikak.\nEuskararen erabilera sustatzeko udal-planak idatzi, onartu eta kudeatzea, lege honen 7. artikuluan xedatutakoa gorabehera.\nGenero-berdintasunaren eta ekitatea sustatzearen arloko politikak antolatzea eta kudeatzea.\nGazteria-politikak planifikatzea, antolatzea eta kudeatzea.\nBarne-merkataritza antolatzea eta kudeatzea. Zehatzago esanda, merkatu, hornidura-merkatu, azoka, lonja, hiltegi eta kalez kaleko merkataritza antolatzea eta kudeatzea. Hor sartzen dira, era berean, txikizkako merkataritza eta merkataritzako ekipamendu handiak planifikatzea eta antolatzea, hirigintza-antolamenduko irizpideei eta lurzoruaren arrazoizko erabilerari erantzunez, bai eta ibilgailuak eta bestelako salgaiak espazio publikoetan salerostearen erregulatzea, ikuskatzea eta arlo horretako zehapen-ahalmena.\nTokiko turismoa sustatzea eta kudeatzea.\nXabier Matarranz Rico\nBileraren eguna eta ordua Hilabete bakoitzeko 3. edo 4. astean (abuztuan ez) 15:00etan\nHerritarren partaidetza, gardentasuna, gobernu ona bultzatzeko eta teknologia berriak eskueran izateko azpiegiturak antolatzea eta kudeatzea. Administrazio elektronikoa, prozesuen arrazionalizazioa eta sinplifikazioa. Batez ere, herritarrek informazioaren teknologiak eta komunikazioak modu efiziente eta jasangarrian erabil ditzaten bultzatuko dute, beren udal-mugartean.\nKontuen Batzorde Bereziari dagozkionak (Toki-erakundeetako kontabilitatea arautzen duen legedia errespetatuz, Korporazioko Osoko Bilkurak onetsi beharreko kontuak, aurrekontukoak eta aurrekontutik kanpo daudenak, azterketa, ikerketa eta txostena burutzea).\nUdal zerbitzu publikoak eskaintzeko euskarri ekonomiko-finantzarioa eta administratiboa.\nTributuen kudeaketa eta bilketa.\nBaliabide materialak: hornikuntza eta zerbitzuak.\nKontabilitate publikoa, eta kontuen aitorpena eta kontrola.\nEkonomia-finantzaren eta aurrekontuaren barne-kudeaketaren kontrola eta fiskalizazioa, bai eta kontabilitatearena eta diruzaintzarena.\nUdal-ondarea kudeatzea eta ondare horren erabilera, zertarakoa, kontserbazioa eta mantentze-lana arautzea, betiere foru-araudiarekin bat.\nGiza baliabideak: hautaketa, lan-harremanak, ordainsarietatik zein formaziotik eratorritakoa.\nHerritarren arreta zerbitzu integralaren antolakuntza eta funtzionamendua.\nUdal-zerbitzu publikoak eskaintzeko lege-, ekonomia-, finantza, eta administrazio-laguntza.


Xiaomi - Wikipedia, entziklopedia askea.\n3.2Ordenadoreak eta Tabletak\n3.4.1Xiaomi Mi Band\n3.4.2Xiaomi Mi Power Bank\nkapital irekiko enpresa, negozioa eta Korporazioa\nconsumer electronics (en) , Etxetresna elektrikoa eta telefono mugikorra\nRedmi (en) , Huami Corporation (en) , Meitu (en) , Ninebot (en) , Black Shark (en) eta Beijing Roborock Technology Co., Ltd. (en)\n16.683 (2018ko abenduaren 31)\nhardware, networking hardware (en) , building automation (en) eta software\n39°55′15″N 116°26′10″E / 39.9208°N 116.4361°E / 39.9208; 116.4361\n2010eko apirilaren 6a\nXiaomi Inc.(txinera tradizionalez: 小米; pinyinez: Xiǎomĭ Kējì) Txinako enpresa bat da, telefono adimendunak, aplikazioak eta beste produktu elektroniko batzuk diseinatzen, garatzen eta saltzen dituena. 2011ko abuztuan bere lehen telefono adimenduna kaleratu zuenetik, Xiaomik merkatu kuota irabazi du Txinan eta bere produktuak beste gailu elektroniko batzuetara zabaldu ditu.\n2013an, enpresak Xiaomi Mi 2s Txinako mugikorrik erosiena bihurtzea lortu zuen, Samsung Galaxy S4 eta iPhone 5en aurretik. 2013 urtearen erdialdean, Xiaomi Inc. enpresak Hugo Barra brasildarra kontratatu zuen, Google enpresa estatubatuarreko presidenteordea. 2013ko urrian, Xiaomik Mi3 modeloa jarri zuen salgai, eta lehen 100.000 unitateak Internet bidez saltzeko 86 segundo behar izan zituzten.\nXiaomi "artatxiki" hitz txinatarra da. 2011n, Lei Jun CEOak esan zuen "artatxikia eta arroza" baino esanahi handiagoa dagoela. Berak, "Xiao" zatia, "Budista baten arroz ale bakarra mendia bezain handia da" kontzeptu budistarekin lotu zuen. Xiaomik, perfekzioa bilatzen hasi beharrean, gauza txikietatik lan egin nahi duela iradokiz. "Mi", “Mobile Internet” akronimo bat den bitartean (Internet mugikorra euskaraz). 2012an Lei Junek esan zuen, izena iraultzari buruzkoa dela eta berrikuntza aro batera eramateko gai dela. Azken esanahi hau Txinako Alderdi Komunistaren "artatxiki eta errifle" adierazpen iraultzailearekin lotu dute hainbat iturrik.\nNegozio metodoa[aldatu | aldatu iturburu kodea]\nLei Jun Xiaomiko CEOak adierazi zuenez, konpainiak ia materialen kostuaren prezioan jartzen du telefonoaren prezioa. Osagaien kalitatea eta errendimendua arriskuan jarri gabe, beste telefono adimendu premiunekin alderatuta.\nHugo Barraren arabera, "Internet eta software enpresa bat gara hardware enpresa bat baino askoz gehiago". Diru-sarreren %94 telefono mugikorren salmentatik zetorren, eta proportzio hori handiagoa da.\nXiaomiren denda fisikoa\nHasieran, gastu operatiboak murrizteko, Xiaomik ez zuen denda fisikorik, bere online dendatik soilik salduz. Azken urteotan, 54 denda ireki dituzte Txinako merkatuetan kostu txikiko beste lehiakide batzuen estrategiei aurre egiteko. Publizitate tradizionala ere ezabatu zuen, eta bere produktuak sustatzeko sare sozialen zerbitzuetan eta pertsonatik pertsonarako gomendioetan konfiantza du.\nBere stockaren gaineko kontrol zorrotza duenez, Xiaomik lote-eskaera merkeagoak egin ditzake, eskariak eskatzen duenaren arabera. Flash salmentetarako erabilgarritasun mugatuak bermatzen du eskaintzak inoiz ez duela eskaria gainditzen eta bere produktuak sustatzen laguntzen duela. Aldiz, OEM tradizionalek hasierako ekoizpen-kostu handiak izaten dituzte, eta salmenta-prezioen bidez berreskuratu behar izaten dira telefonoak bidali ahal izateko. Baliteke horietako batzuk mundu osoko txikizkariei ez saltzea.\nXiaomik bezeroen iruzkinak arretaz entzuten dituztela dio, etorkizuneko funtzionalitateak beraiek frogatu eta komunitate zabal bat linean eraikitzen utziz. Iradokizun bat jaso ondoren, azkar transferitzen zaie ingeniariei. Beraz, ezaugarriak kontzeptu soila izatetik produktuetan zehaztera pasa daitezke astebeteko epean.\nEgun berean, bere gailuak Espainian ere banatzen hasi zen, non markaren salmenta bolumena Europan %63koa zen eta telefono mugikorren marka salduenen artean bosgarrena izan zen.\n2018an, Europan gehien saltzen zen laugarren marka zen, lurraldearen zati handi batean ofizialki banatzen hasi baitzen. Espainian salduena da,% 27ko kuotarekin, Huawei eta Samsung atzetik dituela,% 21 eta% 20ko kuotarekin, hurrenez hurren.\nXiaomiren telefono adimendunen linea Xiaomi Mi seriea da, Xiaomi Mi 3n oinarritua. Hasiera batean Txina kontinentalean jaurti zen, Singapur eta Malaysiarekin batera 2014ko martxoan eta maiatzean, hurrenez hurren.\nXiaomiren azken produktu izarra berriki iragarritako Xiaomi Mi Mix 3 da, zeinek aurreko kamerara sartzeko eskuzko sistema irristagarri bat du (honela pantailako zati gehiena aprobetxatuz).\nHauek dira Xiaomiren mugikorrak:\nOrdenadoreak eta Tabletak[aldatu | aldatu iturburu kodea]\nXiaomi MiPad Xiaomik fabrikatutako lehen tableta da. 2,3 GHz NVIDIA Tegra K1eko quad-core prozesadoreak erabiltzen zuen gailua, Gorilla Glass 3k babestutako 7.9 hazbeteko pantaila eta 2048x1536 pixeleko bereizmenarekin. RAM memoria 2GB-koa da eta barne-biltegiratzea 16 edo 64 GB-koa, aukeratzen den bertsioaren arabera. Gainera, mikro SD txartela sartzeko zirrikitu bat du. Banda bikoitzeko wifia, bluetooth 4.0 eta OTG ditu, besteak beste. Bateriaren atalean tableta honek 6700 mah ditu. Azkenik, bere kamera primarioa 8 megapixelekoa da eta sekundarioa 5ekoa.\nXiaomiren Mi Notebook Air berria markaren lehen laptop edo ordenagailu eramangarria da eta bi aldagaitan dator. 2016ko uztailaren 27an aurkeztu zen.\nXiaomi Mi Pad 4 y 4 plus\nSmart TV funtzioak eta telebistarako osagarriak dituzten telebistak. 48 "-ko telebista, 3D eta Full HD. Smart TV ere badu, MiBoxen oinarritua, baina telebistan barneratua.\nXiaomi Mi Band[aldatu | aldatu iturburu kodea]\nHainbat zeregin egin ditzakezu, hala nola urratsak kuantifikatzea, erabiltzailearen lo-orduak neurtzea, alarma batek edo dei batek salto egiten duenean dardara egitea, mezu bat iritsi dela abisatzea barnean dituen Led argien bidez... Eskumuturreko hori bluetooth bidez konektatzen da mugikorrera, baina ez du pantailarik. Hilabete inguru irauten duen bateria bat edukitzeagatik eta lehiakideak baino askoz merkeago saltzeagatik bereizten den gailua da. Mi Bandek Xiaomi eskumuturreko kuantifikatzaileen merkatuan ospe handia lortu du. 2015eko ekainean, enpresak 6 milioiko salmentara iritsi zela ziurtatu zuen. 2015eko azaroan, Xiaomik Mi Band 1s iragarri zuen. Bigarren modeloak bihotz-erritmoko sentsore bat dakar berritasun gisa, eta 99 yuan balio ditu hasieran, 14 euro inguru trukean. 2016ko ekainean hirugarren modeloa atera zuten, Xiaomi Mi Band 2, berritasun nagusi gisa OLED pantaila duena. Mi Banden laugarren bertsioa 2019an aterako da eta NFC ordainketak edo musika natiboaren kontrola bezalako funtzio berriak izango lituzke.\nXiaomi Mi Power Bank[aldatu | aldatu iturburu kodea]\nBateria-kargagailu bat kanpoko bateria batekin. Kargagailua aluminiozko karkasa batez egina dago, eta 10400 mah-ko bateria nominal bat du. USB kable bat erabiliz, USB kargarekin bateragarria den edozein gailu kargatzeko erabil daiteke, Appleren iPhoneak, iPadak, Android telefono/tabletak, kamerak eta beste hainbat gailu barne, argazki kamerak eta USB kableak bateria kargatzeko erabiltzen dituzten beste gailu batzuk barne. Gaur egun, beste eredu batzuk ere badaude: 5000eko ultradelgatutako energia-banku bat, Mi Power Banken berrikuspen bat den 10000 mah-ko eredu bat eta 16000 ma-ra iristen den eta USB kargako bi portu dituen tamaina handiagoko azken bateria bat. 2018an ere 2000 mah-ko bateriak eskaintzen dituzte Xiaomi Mi Power Bank 2 taldearekin.\nMiWiFi[aldatu | aldatu iturburu kodea]\n2014ko apirilaren 23an, Xiaomik MiWiFi izeneko sareko router bat iragarri zuen. NFC babesa duela esaten da, 1TB bat disko gogorrean eta nukleo bikoitzeko Broadcom PUZ bat GHz batean.\nMIUI[aldatu | aldatu iturburu kodea]\nXiaomi telefono mugikorrek eta tabletek MIUI sistema eragilea dute, Androiden oinarritua eta enpresa berak garatua, beste Android telefono mugikorrekin alderatuta softwarea eta hardwarea hobeto optimiza ditzaketelako. Telefono adimenduneko softwarea MIUIn oinarritzen da, Android sistema eragilean oinarritutako kode itxiko firmware Android batean.\nPatinete Elektrikoak[aldatu | aldatu iturburu kodea]\nBere filial den Mijiarekin batera, Xiaomik Xiaomi M365 izeneko scooter elektriko bat egiten du, 30 kilometroko autonomia eta 25 kilometro orduko abiadurarekin. 250W-ko korronte zuzeneko (DC) eskuila-motorrekin funtzionatzen du, bateriak 280Wh-ko potentzia du, 4 ordutan kargatzen da eta bateriaren edukiera 7800 ma-koa da. Gehienezko pisua 120 kilo. Xiaomi (Mi Electric Scooter Pro) Xiaomi Mi Electric Scooter Pro berria Txinan jarriko da salgai, 45 kilometro orduko abiaduran. 300 W-eko potentzia du, 14,2 kg-ko pisua, bateriaren edukiera 18650 mAh da, kargatzeko denbora 8? 9 ordu da eta ABS bidezko balaztatze-sistema du. Gehienezko pisua: 100 kg.\nDronak[aldatu | aldatu iturburu kodea]\nXiaomik tripulaziorik gabeko hegazkinak edo droneak egiten ditu, zehazki 2018an Xiaomi Mi Drone, 4K kamera duen irrati kontroleko kuadrikoptero bat.\nXiaomik toallak, zapatila adimentsuak, kamisetak eta motxilak egiten ditu bere ehunezko produktuen artean.\nUkelelea[aldatu | aldatu iturburu kodea]\nXiaomi enpresak Kickstarterren edo Indiegogon egiten den antzeko kanpainari esker lortu du finantzaketa, eta proiektatutako hasierako aurrekontuaren ia% 400 lortu du. Ukelele Xiaomi Populele honek bluetooth 4.0 konexioa du aplikazio berezi bati esker mugikorrera konektatzeko. Aplikazio honen helburua tresna hau erraz kontrolatzen ikastea da. Aplikazioak Android 4.3 edo goragoko edozein mugikorrekin funtzionatzen du. Ukelele honen grazia da koloretako 72 led dituela Ukeleleko mastan, une bakoitzean urratu behar ditugun sokak adierazten dizkigutenak. Horrela, errazago ikas dezakegu eta, batez ere, gure eboluzioaren jarraipena egin, telefonotik bertatik. 800 mah-ko bateria bat du, hainbat orduz ikasteko aukera ematen diguna. Xiaomiren arabera, egun batzuk barru 100 abesti ezberdin jotzeko gai izango gara gure Ukelele berriarekin.\n↑ «小米47寸电视真机照曝光-小米,47寸,电视,真机照, ——快科技(驱动之家旗下媒体)--科技改变未来» news.mydrivers.com (Noiz kontsultatua: 2020-04-28).\n↑ (Ingelesez) «Xiaomi, What Americans Need To Know» TechCrunch (Noiz kontsultatua: 2020-04-28).\n↑ a b (Gaztelaniaz) Aldama, Zigor. (2013-09-29). «Xiaomi para los pies a Apple» El País ISSN 1134-6582. (Noiz kontsultatua: 2020-04-28).\n↑ (Ingelesez) «Hugo Barra on what Xiaomi and Google could learn from each other» Stuff (Noiz kontsultatua: 2020-04-28).\nXiaomiren online denda Espainian: https://www.mi.com/es/\nXiaomiren online denda Mundu osoan: https://www.mi.com/global


1985 Larrun aldizkariaren lehen zenbakia: Galderek erantzuna aurkitu zutenekoa | ARGIAren barrenak\nHasiera » 1919-2019 mendeurrena » 1985 Larrun aldizkariaren lehen zenbakia: Galderek erantzuna aurkitu zutenekoa\n1985 Larrun aldizkariaren lehen zenbakia: Galderek erantzuna aurkitu zutenekoa\nLarrun aldizkariaren lehen zenbakia. 90 orriko liburuxka zen hasiera hartan.\n[Miren Osa Galdona] Berehalakotasunaren eta iraungi data geroz eta mugatuagoa duten kazetaritza lanen garaiotan, esan liteke sakontasunak eta hausnarketak leku urria dutela. Egunerokotasunak pausarako tarte gutxi ematen duen arren bada hilabetean behin zaharberrituta plazaratzen denik. “Sepia koloreko 16 orrialdez osatuta dago eta ARGIA astekariarekin batera banatzen da hilabete bakoitzeko azken astean”. Horra Wikipediak gaurko gonbidatuaz diona. Ideiarik bai nor den?\n1985an sortu eta 1994ra arte bere kabuz argitaratu zen Larrun aldizkaria. Egun ARGIAren hilabetekaria den arren, urtero lau ale kaleratzen zituzten hastapenetan; urtaro bakoitzak Larrun berri bat zekarren besapean. Ideia Pello Zubiriari zor zaiola inork gutxik eztabaidatzen du, baina zergatik hasi beste aldizkari batekin lanean, eskuartekoak nahiko lan ematen zuenean? Argi du Patxi Larrionek: “Guk galderak genituen, ez erantzunak”. 1991z geroztik Larrun aldizkariko zuzendari aritu zen Larrion. Mimoa eta miresmena darizkie bere hitzei argitalpen kuttunaz galdetutakoan, hala baino ezin baita ulertu argitalpen bakoitzeko ale bat gordeta izatea.\nMaiztasuna eta diseinua salbu, ezberdintasun gutxi antzeman daiteke iraganeko eta egungo argitalpenen artean: gaur egun bezala, oihartzun handiko gaiak ziren orduan hizpide, beste hedabideetan ahots urria zutenak. “Gaia edozein izanda ere, zenbaki bakoitzean elkarrizketa sakon eta luze bat sartzen genuen. Mamira iristeko galderak egin behar baitira, eta hasieran esan bezala, guk galderak baino ez genituen”, dio Larrionek. Berarekin batera kolaboratzaile ugarik osatzen zuten Larrun 90eko hamarkadan. Urte loriatuen ostean, bada, ekaitza krisi moduan iritsi zen, eta argitalpena eten behar izan zuten hiru urtez. 23. zenbakia izan zen Larrionen ardurapean plazaratutako azkena; ez zen izan behin betiko agurra ordea. 1998an ARGIAko lan taldeak berriz ekin zion Larrun idazteari, egun duen dinamika eta forma emanez. Eraberritzen jakin badu ere, oinarriek sendo iraun dute denboran, eta xede bera izaten jarraitzen du: gai bakoitzaren mamia aurkitzea, eta hari-mutur ezberdinak jorratzea. Jarrai beza urte luzez erraiak azaleratzen, egunerokoari pausa ematen, kontzientziak astintzen.


Garai bateko Nafarroako Erresumaren garrantzia, batetik, eta Donejakue bidea -Erdi Aroko arteria espiritual, kultural eta artistikoa- eskualde honetatik pasatzea, bestetik, lagungarri suertatu dira gurean legatu handi bat izateko: elizak, monasterioak, katedralak eta arkitektura zibileko obrak, arte-estilo horren zaleen gozagarri.\nGergetiaingo San Martín eliza (Gergetiain herri hustua): Besollakoa bezala, egun hutsik dagoen herri batean dago, eta kapiteletako batean Petrus hargin-maisuaren sinadura berezia agertzen du: "Petrus me fecit".\nSanta Maria eliza (Gazolatz): Donejakue bidean bertan dago, eta atari arkupeduna -estilo erromaniko berantiarrekoa- eta oso apainduta ageri diren kapitelak nabarmentzen dira multzoan.\nSan Migel eliza (Lizarra): muino baten gainean eraikitzen hasi zen, gotorleku izaera garbiarekin, XII. mendearen bukaeran. Gero, hainbat zaharberritze- eta zabaltze-lan egin ondoren, bolumen eta gehitutako eraikin askoren nahaste baten antzera agertzen zaigu; horien artean, nabarmentzekoa da hiru absideko burualdea eta iparraldeko portada bikaina -esan daiteke horren aberastasun eskultorikoak obraren gainerako guztia ezkutatzen duela-.\nNafarroako errege-erreginen jauregia (Lizarra): izaera zibileko eraikin erromaniko bakarra da Nafarroan. XII. mendearen azken herenean eraiki zen, eta hiru gorputzeko fatxada bikain eta delikatua du, bi zutabek inguratuta; zutabe horietan bi kapitel eder daude, gai historikoak agertzen dituzten bi kapitel ederrek apainduta -horietako batean Errolanen eta Ferragut erraldoiaren arteko borroka agertzen da-. Gaur egun, Gustavo de Maeztu museoaren egoitza da.\nIratxetako garaia (Iratxeta): XII. mendean zehar edo XIII. mendearen hasieran eraiki zen. Harlanduzkoa da eta bi gorputzeko oinplano laukizuzena du; beheko gorputzean erdi-puntuko 10 arku ditu, pilastra sendoen gainean bermatuta. Bi isurkiko estalkia du, eta teilatua harlauzazkoa da. Hamarrena -elizaren zerga- biltzeko eta kobratzeko erabili zen.\nSantiago eliza (Zangoza): erromanikotik gotikorako iragatearen adibide ederra; Donejakue bidearen eragina nabarmen ikusten da barnealdeko apaingarrietan: bordoiak, erromes-maskorrak eta kalabazak ageri dira. Jatorri erromanikoaren seinale dira bertako portada nagusia -txaranbeldua eta hein batean zorrotza- eta mendebaldeko portadaren kapiteletako apaingarriak.\nFiteroko monasterioa: Ordena zistertarreko lehen monasterioa da Iberiar penintsulan, eta herri batean integratuta dagoen urrietako bat. Harrigarria da bere handitasuna. Arte zistertarraren adibide paregabea da Espainian bere abadia-elizagatik -girolako burualdea du, bost kaperarekin-; barnealdean, bilduma garrantzitsu bat dauka, arketa arabiarrez, Erdi Aroko kutxez eta Limousineko esmaltez egindako erlikia-ontzi eder batez osatua.\nAndre Maria katedrala (Tutera): XII. mendean eraiki zen hiriko meskita nagusiaren gainean. Oinplano erromanikokoa, hiru nabetan banatuta dago eta hiru ate ditu. Hegoaldeko portada -edo Ama Birjinaren portada- da zaharrena; erromanikoa da, iparraldeko portada bezalaxe -Andre Mariaren portada esaten zaio-. Hirugarrena -eta ikusgarriena- Azken Judizioaren portada da, apaindura ikusgarria agertzen duena. Klaustro erromaniko interesgarria dago katedralean, tamaina handikoa, XII. mendearen bukaeran altxatutakoa.\nZatoz gurekin Erdi Aroko altxorraren bila.


elkar 50 URTE KULTURGINTZAN, HERRIGINTZAN - PostData\nelkar Fundazioak 50. urteurrenaren berri eman eta bere egoitza berria ezagutzera emateko agerraldia egin du gaur goizean. Adunako egoitza berrian, Joxemari Sors, elkar Fundazioko lehendakaria, Olatz Osa, Elkar argitaletxeko zuzendaria eta Mikel Esnal, elkar Taldeko zuzendari-kudeatzailea agertu dira hedabideen aurrean.\nSorreratik erabaki zen, garaiko beharrak ikusita, zerbitzu integrala eman eta liburuaren balio kate osoa antolatzea: argitalpena, banaketa eta salmenta. Halaxe mantendu da gaur egun arte, eta etorkizunera begirako taldearen erronkak ere bide beretik doaz.\nUrteurrena dela eta antolatutako ekintzen artean, maiatzak 26an Adunan egingo den ekitaldian bi sari emango dira aurten, Ibilbideari elkar saria eta Joseba Jaka beka.\nBi urtetik behin ematen den Joseba Jaka beka, aurten musika proiektuak laguntzeko deitu da eta Ines Osinagak jasoko du, “Itsasoa da bide bakarra” izeneko musika proiektua lantzeko.\n1996an hasita urtero ematen den Ibilbideari elkar saria bi eragilek jasoko dute 2022an. elkar Fundazioak erabaki du aurten saria ematea Elhuyarri eta UEUri, gogoan hartuta bi euskalgintzako erakunde horiek ere aurten 50 urte beteko dituztela.\nTxostena: KLIKATU HEMEN\n50 urte50 urteurrenaelkar Taldeaeuskarazko edukiaeuskarazko edukiakprentsaurrekoa\n← Joan Mari Irigoien: “Handik aurrera, harremanetan jarri ginen, akordio bat sinatu genuen… eta horratx!”\n14. elkar Ilustrazio eta Ipuin Lehiaketako sari banaketa →


Zentsuraren aurkako jaialdia egingo dute datorren astean Bilbon — Gaztezulo\nZentsuraren aurkako jaialdia egingo dute datorren astean Bilbon\nZentsuraren aurkako jaialdia egingo dute datorren astean Bilbon https://www.gaztezulo.eus/albisteak/zentsuraren-aurkako-jaialdia-egingo-dute-datorren-astean-bilbon https://www.gaztezulo.eus/albisteak/zentsuraren-aurkako-jaialdia-egingo-dute-datorren-astean-bilbon/@@download/image/20121191832zentsura_at_1.jpg\nZentsura At jaialdiak zazpigarren edizioa izango du aurten, eta urtero legez, hainbat herrialdetako artistak gonbidatu dituzte beren jaioterrian jasaten duten zentsura salatzeko. Kontzertuak, arte erakusketak, hitzaldiak eta mahai-inguruak ez dira faltako azaroaren 12tik 18ra bitarte Bilbon egingo dituzten ekimenetan.\nEkimena iragan urrian hasi zen, EHUko Bizkaia Aretoan ikusgai dagoen Instalacion Leon Ferrari erakusketaren bidez. Hilabete osoan zehar ikusgai izango dira artista argentinarraren lanak, botere gehiegikeriak eta tolerantziak salatzen dituztenak. Gainera, bere lanari buruzko hitzaldia emango du artistaren ilobak hilaren 12an, BBK aretoan.\nBestetik, azaroaren 7az geroztik Quino marrazkilariaren hainbat komiki ikus daitezke areto berean, eta hilaren 16ra bitarte izango dira bertan.\nErakusketetatik haratago, El Proceso de Burgos filma proiektatuko dute azaroaren 13an, eta Antton Karrera, Teo Uriarte, Javier Sadaba, Imanol Uribe eta Txema Montero adituek hartuko dute parte ondorengo eztabaidan.\nBaina jardunaldietako benetako protagonistak artista gonbidatu atzerritarrak izango dira. Souad Maiz argeliarrak, esaterako, hilaren 15ean eskainiko du kontzertua. 1999az geroztik Frantzian bizi da, Atakor heavy-rock taldean parte hartzeagatik mehatxuak jaso baitzituen, herrialdeko tradizioaren aurka, ustez, egiteagatik.\nBellavista Social Club talde kolonbiarra ere Bilbora hurbilduko da azaroaren 16an, eta Emel Mathlouthik, Tunezetik etorrita kontzertua eskainiko du azaroaren 18an, igandean. Iraultzaren ahotsa dela diote bertan.\nHalaber, jaialdiko artista guztiek bilera itxia egingo dute azaroaren 16an, goizeko 10:30etan. Ikusleak ezingo dira bertan sartu, baina eztabaida interesgarri eta aberasgarria izango da, dudarik gabe.